Za i protiv aranžmana sa MMF-om\nZajedničko Tomislavu Nikoliću i Borisu Tadiću, osim osmeha pred objektivima, jesu i izjave da je Srbiji potreban MMF. I to što pre. Time bi se obezbedila milijarda evra koju bi Srbija mogla da koristi u slučaju produbljivanja krize.\nS obzirom na prognoze o sporom oporavku evrozone i sve većem minusu u državoj kasi, taj novac bi Srbiji i te kako dobro došao.Takav stav deli većina parlamentarnih stranaka.\n- Naš stav je da obavezno treba razgovarati sa MMF-om kako bi se prebrodila kriza - rekla je članica Predsedništva Srpske napredne stranke Zorana Mihajlović.\nMeđu većinom političara, međutim, nije Ivica Dačić, koji je na prvom glavnom odboru SPS-a posle izbora ponovio ono što je o MMF-u govorio u kampanji.\n- Mogu da dođu da daju savete, ali ne dozvoljavam da oni promovišu teoriju koja je dovela do krize, a što je na štetu našeg naroda - rekao je Dačić.\nEkonomisti, ipak, smatraju da je stav socijalista o MMF-u deo izborne kampanje.\n- Posle izbora se sve menja, pa će se i retorika promeniti i kod ljudi će se polako otopiti taj stav i mislim da će ljudi u SPS-u shvatiti - smatra urednica magazina Biznis Radojka Nikolić.\nOsim milijarde evra u deviznim rezervama, direktne koristi od prisustva MMF-a bili bi jačanje poverenja investitora u Srbiju, stabilizacija kursa evra i disciplina u budžetu.\n- Jednostavno, para više nema, niti od koga da se pozajmi niti kako da se finansira deficit koji sada imamo. Ministarstvo finansija trebalo bi da bude kontrolor ukupnih izdataka - objašnjava urednik portala Makroekonomija.org Miroslav Zdravković.\nKontrolor, odnosno MMF je stopirao aranžman jer je manjak u srpskoj kasi bio veći od dogovorenog. Tada je tražio i giljotinu propisa, reformu penzijskog sistema i smanjenje zaposlenih u javnom sektoru.\nSledeći korak je na Srbiji jer je RTS-u u MMF-u rečeno da će u Beograd doći nakon zvaničnog poziva nove Vlade da nastave pregovore sa kojima se stalo pre tri meseca. A ti pregovori neće biti nimalo laki, jer će se postaviti veoma teški uslovi.


HALIFAKS – Er Kanada je već prekinula saobraćaj između Sidneja i Halifaksa, a sada saopštava da, od 11. januara i to na neodređeno vreme, prekida saobraćaj na linijama između Sidneja i Toronta, što je dodatni udarac za stanovnike Kejp Bretona. Avioni ovog avioprevoznika od istog datuma više neće leteti do Sent Džona, kao i do nekim linijama do Dir Lejka, NL, Šarlotauna, Frederiktona i Halifaksa.\nONTARIO - Pandemija i mentalno zdravlje - Primećeno je da pandemija ostavlja posledice na mentalno zdravlje stanovništva, pa je nadležna gradska služba za javno zdravlje proveravala koliko ima istine u tome.Oko 45 odsto građana smatra da se po pitanju njihovog mentalnog stanja gotovo ništa nije promenilo, 33 odsto veruje da su bolje, a 22 odsto da su gore nego što su bili u martu.Ipak, većina prijavljuje neku vrstu anksioznosti i zabrinutosti, pre svega za zdravlje, a potom i za posao, zbog situacije izazvane pandemijom.Ovo istraživanje je pokazalo i da mnogi manje upražnjavaju fizičke aktivnosti i vežbe, slabije spavaju, i da se više odaju porocima, duvanu, alkoholu i marihuani.\nTORONTO – Počev od ovog ponedeljka, učenici torontskih škola koji osete bar jedan od simptoma kovida-19 moraće da idu u samoizolaciju na deset dana, i da se testiraju pre povratka u školu. Ista preporuka odnosi se i na njihovu braću i sestre. Simptomi na koje treba obratiti pažnju su groznica, kašalj, teškoće sa disanjem, gubitak čula mirisa i ukusa, slabost u mišićima, umor, glavobolja, upaljeno grlo, mučnina, povraćanje, dijareja kijavica ili začepljen nos.\nTORONTO – Vanredno stanje u Ontariju ponovo je produženo, najmanje do 20. januara 2021. godine. vlada navodi da će ovo najnovije produženje omogućiti da zdravstvena, i druge službe od vitalne važnosti, normalno funkcionišu do odobrenja i široke primene vakcina protiv kovida-19.\nTORONTO – CTV je saopštila da ontarijski premijer Dag Ford neće više držati svakodnevne konferencije za štampu, već da će se medijima obraćati samo kada ima nekih novosti za građane provincije. Premijer Ford time prekida uobičajena dnevna obaveštavanja građana, koja je uveo sa početkom pandemije.\nTORONTO – Provincijski Parlament je od ove sedmice već na prazničnoj pauzi, koja će potrajati do sredine februara.\nMONTREAL – Iako je još pre tri godine doneta Nacionalna direktiva za pritvor ili privremeni smeštaj maloletnih lica, po kojoj se izbegličke porodice ne smeju razdvajati ili pritvarati, podaci pokazuju da je samo prošle godine bar 182 dece bilo odvojeno od roditelja. Član organizacije Aksion refuži Dženi Džins kaže da imaju saznanja o grubom oduzimanju dece na granici, koje je trajalo nedeljama, ponekad i duže.\nOTAVA – Banka Kanade zadržala je referentnu kamatnu stopu na 0,25 odsto, uz napomenu da oporavak privrede ide u skladu sa očekivanjima. Izražena je nada da će vakcina doneti kraj pandemije i povratak normalnim aktivnostima, ali postoji i neizvesnost kojim će se to tempom sprovoditi na globalnom nivou.\nOTAVA – Kanada i Velika Britanija su u sredu, u Otavi, potpisale tranzicioni trgovinski sporazum. Sa kanadske strane potpis je stavio Džon Hanaford, zamenik ministra za međunarodnu trgovinu, a sa britanske zamenik visokog predstavnika za Kanadu Dejvid Rid. Potrebno je još da se to i zakonski pokrije, ali to najverovatnije neće biti završeno pre 31. decembra.\nTORONTO – TTC saopštio je da za ovu novogodišnju noć neće ispoštovati već ustaljenu tradiciju o besplatnom prevozu za građane Toronta. U poruci podeljenoj na društvenim mrežama, portparol TTC-a Stjuart Grin kaže da je takva odluka doneta da bi se, u skladu sa pandemijskim preporukama, što više izbegavalo ovogodišnje okupljanje i slavlje. Toronto i region Pil su zatvoreni, pa se žiteljima sugeriše da izbegavaju kontakte, sem onih vezanih za školu i posao.\nOTAVA – Tokom novembra je broj radnih mesta u zemlji povećan za svega 62 hiljade, najmanje otkako je u maju počeo privredni oporavak. Po proračunu Statističke službe, to je stopu nezaposlenosti dovelo do 8,5 odsto, mnogo bolje od 13,7 odsto iz maja.\nTORONTO – Nedavna anketa pokazala je da se Anemi Pol, nova liderka Zelene stranke, nedovoljno eksponira i da, za sada, time ne doprinosi povećanju podrške za svoju stranku. Gospođa Pol je pre dva meseca izabrana za liderku Zelenih, kao prva tamnoputa osoba na tako visokoj funkciji u nekoj federalnoj stranci u Kanadi.\nTORONTO – Univerzitet Jork dobija novi prostor za svoju stalnu postavku, u kojoj su između ostalog i dela čuvenih umetnika Endija Vorhola i Norvala Morisoa. Prošireni prostor biće nazvan Galerija Džoan i Martin Goldfarb, po donatorima koji su protekle godine poklonili pet miliona dolara i kolekciju od 76 umetničkih dela.


Pekinška patka na Koncertu godine u Novom Sadu : Crveni tepih\nPekinška patka će nastupiti u okviru ponovo pokrenute manifestacije – Koncert godine, koja će se održati 11. decembra u dvorani Spens u Novom Sadu.\nBend će tom prilikom promovisati novi singl „Un ano de amor“, koji će se uskoro pojaviti kao prvi diskografski rad grupe još od davne 1981. godine i albuma „Strah od monotonije“. Pekinška patka će takođe nastupiti 4. decembra u Skoplju, završne večeri festivala Taksirat. Osim njih na Koncertu godine nastupiće i Overdrive, Svi na pod!, S.A.R.S., Lollobrigida, Dubioza kolektiv, Bjesovi , Atheist rap i Ritam nereda.\nUlaznice se po ceni od 1000 dinara mogu kupiti preko servisa Gigstix – na sajtu grupe i u Pariskom magazinu u Novom Sadu, kao i na blagajni Spensa. Na ulazu, neposredno pre početka koncerta, koštaće 1.250 dinara.


Kako smo ukinuli obavezni vojni rok - Naša Borba\nKako smo ukinuli obavezni vojni rok\nNove demokratske vlasti su ostale dosledne da suspenduju služenje vojnog roka 2010, što je bila politička odluka više usmerena ka animiranju glasačkog tela. Lično, kao neko ko je bio delom uključen u taj proces, smatram se odgovornim za tu, po mom mišljenju, problematičnu odluku.\nSluženje vojnog roka u Srbiji ima dugu tradiciju, još od stvaranja stajaće aktivne vojske krajem 19. veka. Odlazak u vojsku je bio deo života i u miru i u ratu i svojevrstan osećaj obaveze i pripadnosti državi Srbiji. O tome svedoče brze i uspešne mobilizacije 1912‒1914, kada je stvoren i veliki broj prekobrojnih pukova koji su bili deo Srpske vojske. Služenje „u kadru” nastavljeno je i za vreme Kraljevine SHS ‒ Jugoslavije, ali su višenacionalni sastav i različiti pogledi na služenje „kraljeve” vojske mogli da budu nagoveštaj tragičnih događaja u Drugom svetskom ratu.\nDemokratske vlasti su ostale dosledne da suspenduju služenje vojnog roka 2010, što je bila politička odluka više usmerena ka animiranju glasačkog tela, a ne ka adekvatnom rešavanju popune i funkcionisanja vojske za naredne decenije i nove bezbednosne izazove. Lično, kao neko ko je bio delom uključen u taj proces, smatram se odgovornim za tu, po mom mišljenju, problematičnu odluku.\n* istoričar, bivši pomoćnik ministra odbrane, Dr Bojan Dimitrijević\nPrethodni tekstKRIK: Vučićev kum sa suprugom kupio dve vile od 4 miliona €\nSledeći tekstVUČIĆ: Vakcine, to narod interesuje!


Bajden poziva Iračane na pomirenje\nPotpredsednik SAD Džozef Bajden pozvao je lidere iračkih političkh frakcija da prevazidju medjusobne nesuglasice.\nBajden je to učinio kao prvi visoki američki zvaničnik koji posećuje Irak posle povlačenja američkih snaga iz iračkih gradova ranije ove nedelje. Američki potpredsednik je ocenio da je povlačenje američkih snaga samo deo tog procesa, dodavši da irački lideri moraju da se suoče sa nerešenim pitanjima, uključujući prihode od nafte i pogranične sporove. Bajden se u petak sastao sa komandantom američkih snaga u Iraku, generalom Rejom Odijernom, i sa iračkm peremijerom Nurijem al-Malikijem.\nTokom Bajdenove posete, stotine Iračana su danas na ulicama Bagdada skandirale antiameričke parole i palile američke zastave. Proti Bajdenove posete demonstrirale su uglavnom pristalice šiitskog sveštenika Moktade al-Sadra u šiitskoj četvrti Sadr Siti.\nIračko ministarstvo odbrane je, u medjuvremenu, saopštilo da već planira sledeću fazu povlačenja američkih snaga, koje će biti smanjene sa 130 na 100 hiljadu vojnika. Uoči povlačenjha američkih snaga iz iračkih gradova nasilje u zemlji dostiglo je najviši nivbo u proteklih osam meseci.


Savet za brigu o starim licima grada Požarevca: “Dnevni boravak za stara lica jedan od prioriteta” | Boom93\nSavet za brigu o starim licima grada Požarevca: “Dnevni boravak za stara lica jedan od prioriteta”\nMeđunarodni dan starijih osoba se u svetu i kod nas obeležava 1. Oktobra sa ciljem da naglasi važnost smanjenja nejednakosti u životnom okruženju stanovnika trećeg doba kao i prilagođavanja životnog okruženja potrebama i sposobnostima ove starosne grupe.\nOvogodišnje 30. obeležavanje 1. oktobra, Međunarodnog dana starijih osoba, potpuno je drugačije u odnosu na sva prethodna. Prethodnih 29 godina, pravili su se skupovi i manifestacije sa učešćem velikog broja starijih osoba, kako bi promovisali aktivno starenje, skrenuli posebnu pažnju na njihove potrebe i izazove sa kojima se suočavaju.\nOve godine se pojavila se pandemija virusa Covid-19 koja je zahvatila ceo svet. S obzirom na veće rizike sa kojima se suočavaju starije osobe, kod nas u Srbiji, tokom vanrednog stanja u trajanju od 53 dana, primenjivane su mere kojima je, između ostalog, ograničena sloboda kretanja. Ovim merama najviše su pogođene starije osobe, čija je sloboda kretanja 35 dana bila suspendovana.\n“Povodom obeležavanja meseca starih uvek se setimo problema koji muče najstariju populaciju u oktobru, međutim njihovi problemi traju i ostalih 11 meseci zbog toga se Savet za brigu o starim licima Grada Požarevca cele godine bavi poboljšanjem životnih uslova naših najstarijih sugrađana”-rekao je u izjavi za Boom 93 Predsednik Saveta za brigu o starim licima grada Požarevca, Zoltan Vaštag.\nFoto/ Zoltan Vaštag predsednik Saveta za brigu o starim licima Grada Požarevca\nTežište rada Saveta bilo je na sagledavanju problema i potreba starih lica i načinu njihovog rešavanja. U cilju poboljšanja statusa starih lica Savet je predložio gradskoj upravi grada Požarevca niz prioritetnih aktivnosti. Jedan od prioreta po rečima Vaštaga je da se obezbedi objekat za smeštaj starih lica na bazi dnevnog boravka jer je veliki problem sa licima koja su starija a nisu mnogo aktivna, ili imaju neki zdravstveni problem i na neki način su i teret svojim porodicama tu bi bilo rešenje dnevni boravak za stara lica.\n“ Prvo smo mislili da napravimo Dom za stara lica sa dnevnim boravkom, međutim to iziskuje velika finansijska sredstva, a sada u saradnji sa Gradom pokušavamo da nađemo rešenje za smeštaj starih lica na bazi dnevnog boravka,pa kao što je slučaj sa vrtićima i ovde je jedno od rešenja da se privatna inicijativa u sadejstvu sa gradom udruži i da se napravi Dom i dnevni boravak. Suština je da korisnik dnevnog boravka je tu sa svojim vršanjicima, ima medicinsku i svu drugu pomoć i potpuno je zbrinut dok su neki od ukućana preko dana na poslu”-istakao je Vaštag.\nSavet je takođe inicirao da se napravi takozvana socijalna karta uz pomoć Centra za socijalni rad i Udruženja penzionera sa ciljem da se stvori realna slika socijalne strukture najstarijih sugrađana. To bi omogućilo blagovremenu pomoć onima kojima je ta pomoć stvarno potrebna. Trenutna procena je da je na teritoriji Požarevca I Kostolca starijih lica oko 10 hiljada a oni kojima je pomoć zaista potrebna oko 4500 najugroženijih.\nVaštag je dodao da se godinama unazad organizuje akcija za poboljšanje zdravstvene zaštite starih lica u saradnji sa domovima zdravlja i predsednicima Saveta Mesnih zajednica. U prostorijama mesnih zajednica organizuju se akcije merenja krvnog pritiska, šećera u krvi i slični zdravstveni pregledi i daju se zdravstveni saveti najstarijim sugrađanima.\nProšle godine je preko Udruženja penzionera realizovana akcija digitalnog opismenjavanja. U tu svrhu organizovan je kurs za obuku istih.\n„Potreba se javila zbog specifičnih okolnosti jer je na teritoriji Požarevca i Kostolca registrovan veliki broj starih lica čija deca i njihove porodice žive u dijaspori. A u cilju lakše komunikacije sa njima tj korišćenja interneta, skypa kao i drugih mreža za komunikaciju organizovani su kursevi u Požarevcu u Udruženju penzionera i u Kostolcu u prostorijama biblioteke“- kaže predsednik Saveta za brigu o starim licima.\nPreko Udruženja penzionera Savet za brigu o starim licima je inicirao organizovanje kulturno obrazovnih programa. Grad Požarevac organizovao je i nabavku i distribuciju paketa pomoći za najugroženije sugrađane, a akivna je i usluga geronto domaćica koje rade i na teritoriji Požarevca i Kostolca“- istakao je Vaštag.\nPokrenuta je inicijativa rekreativnog bavljenja sportom ali su te aktivnosti obustavljene ili minimalizovane zbog korona virusa. Poštujući mere koje je preduzela Vlada Republike Srbije ukinuta su masovna okupljanja starih lica a pri tome su sačuvani život velikog broja najstarijih sugrađana. U tom cilju odloženo je i tradicionalno sportsko takmičenje starih lica pod sloganom “Zabranjeno starenje.”\n“Daljim radom a prateći potrebe naših najstarijih sugrađana Savet će nastaviti rad na poboljšanju uslova za bolji život. Naš cilj je da najstariji sugrađani imaju dobar i dugovečan život okružen ljubavlju. Duhovna snaga i fizičko kretanje su najbolji lek za uspešan i dostojanstven život čoveka usklađen sa unutrašnjim i spoljnim svetom”- istakao je Vaštag.\nSve inicijative i planirane aktivnosti Saveta za brigu o starim licima realizuju se u skladu sa definisanim LAP-om (Lokalnim akcionim planom za unapređenje položaja starijih lica na teritoriji Grada Požarevca.\nNa nivou lokalne zajednice, Međunarodni dan starijih osoba obeležiće se u petak, 02. oktobra 2020. godine, u periodu od 8,00 do 10,00 sati u prostorijama Crvenog krsta Požarevac.\nOznakeMeđunarodni dan starih lica podrška lokalne zajednice Požarevac Savet za brigu o starim licima stari


Inspekcijska saradnja za bolju sezonu – Portal Kotor\nInspekcijska saradnja za…\nInspekcijska saradnja za bolju sezonu\nPredsjednik Opštine Kotor, Vladimir Jokić i Ilir Harasani v.d. direktor Uprave za inspekcijske poslove održali su sastanak na kojem je dogovorena saradnja tokom turističke sezone,a radi efikasne kooordinacije opštinskih službi sa inspekcijama ove uprave.\nDogovoreno je da se kroz saradnju i zajedničke aktivnosti prioritetno radi na suzbijanju sive ekonomije i to na polju svih djelatnosti, što će se direktno odraziti na bolji kvalitet turističke sezone. Jedan od prioriteta je takođe očuvanje povoljne epidemiološke situacije pa će sve nadležne službe revnosno obavljati kontrole i po ovom pitanju.\nPored direktora Uprave za inspekcijske poslove i predsjednika Opštine, sastanku su prisustvovali Višnja Orban pomoćnica direktora Svetlana Šljivančanin glavna turistička inspektorka, potpredsjednici Opštine Kotor, Siniša Kovačević i Nebojša Ševaljević, v.d. načelnika Službe za inspekcijske poslove opštine Kotor, Miro Anđelić i načelnik Komunalne policije opštine Kotor, Zoran Vučinović.


Kongres evropskih socijalista: Da li je moguće preokrenuti negativni izborni trend? - European Western Balkans\nAutor EWB 08. 12. 2018. 09. 12. 2018.\nLISABON – Partija evropskih socijalista (PES) održala je u petak i subotu kongres u okviru priprema za izbore u maju naredne godine. Formalno je potvrđena kandidatura Fransa Timermansa za mesto budućeg predsednika Evropske komisije i usvojen izborni program.\n“Jednaka društva” i izbori za dušu Evrope\n“Ovo nisu obični izbori. Ovo su izbori za dušu Evrope. Moramo da se prilagodimo svetu koji se menja. Mi smo politička snaga sa kapacitetom i voljom da to uradimo. Moramo da ispišemo novi društveni ugovor sa građanima Evrope”, izjavio je Timermans.\nProgram socijalista za evropske izbore, sa lajtmotivom “Jednaka društva”, dosledno je socijaldemokratski. Kao jedan od najvećih problema identifikovana je materijalna nejednakost građana, a mere koje se predlažu kao rešenje jesu uspostavljanje minimalne nadnice, jasan status radnika i broj radnih sati, borba protiv neplaćenog stažiranja, jaki sindikati, prioritizovanje kohezione politike EU i slično.\nKonačno, poziva se na reformu zajedničkog evropskog sistema azila i dablinskih pravila, kako bi se stvorila “evropska dimenzija” zahteva za azil i omogućio razmeštaj migranata u cilju pravednijeg deljenja tereta.\nIzborni program, međutim, nije jedino postignuće ovog kongresa. Nekoliko dana ranije, PES je najavio “Akademiju za kampanju 2019”, čiji je cilj obuka preko 15.000 mladih aktivista za kampanju i širenje progresivnih ideja u njihovim matičnim zemljama. Akademija je, u okviru partijskog kongresa, održala dvodnevni kamp posvećen kampanji.\nOsim toga, postavlja se pitanje sa kim će PES moći da sarađuje tokom kampanje i nakon izbora. Kako navodi Politiko, predsednik Francuske Emanuel Makron doživeo je brojne kritike od strane govornika na partijskom kongresu, a lider socijalista u Evropskom parlamentu Udo Bulman nazvao ga je “elitističkim predsednikom superbogatih”, bez sumnje motivisan i protestom “žutih prsluka” širom Francuske poslednjih nekoliko nedelja.\nJoš jedan “iks faktor” biće odnos Partije evropskih socijalista sa vladajućom Sirizom grčkog premijera Aleksisa Ciprasa. Ova partija je trenutno deo Ujedinjene evropske levice, ali nakon njihovog “umeravanja” počelo da se raspravlja o promeni partijskog dresa. Da li će ova, potencijalno obostrano korisna saradnja biti ostvarena, ostaje da se vidi.\nAleksis CiprasEmanuel MakronFrans TimermansIzbori za Evropski parlament 2019Partija evropskih socijalista\nFabrici: Budžet za 2019. usvojen bez prostora za učešće opozicije


U petak, 26. aprila u Kristalnoj Sali općine Bugojno promocija monografije Svjedok turbulentnog vremena - Bug.ba - Info portal Bugojno\nIz štampe je izišla monografija, Svjedok turbulentnog vremena, Generacija Gazi Husrev-begove medrese 1967-1972. Prva promocija je u Sarajevu 24. aprila u Gazi Husrev-begovoj biblioteci sa početkom u 15 sati.\nDruga promocija najavljena je u Bugojnu u petak, 26. aprila u 18,30 sati u Kristalnoj Sali općine Bugojno.\nOva generacija podarila je Reisu-l-ulemu i zamjenika reisu-l-uleme, jedan je bio muftija, dva direktora Gazi Husrev-begove medrese, četiri muderrisa – profesora Gazi Husrev-begove medrese, četiri glavna imama, 41 su obavljali službu imama, muallima i hatiba, a preko 50 je na ovaj ili onaj način vezano za Islamsku zajednicu.\nPripadnici Generacije bili su uključeni u ratna predsjedništva općina, ministarstvima, direktori, rukovodioci, predsjednici uglednih institucija… Iz Generacije dva sua ambasadora, publicisti, profesori, vrsni alimi, visoko pozicionirani kadrovi u društvu itd.


Vučić u Madridu sa kraljem Španije - Radio Kosovska Mitrovica\n23. February 2022, 14:33\nPredsednik Srbije Aleksandar Vučić počeo je jednodnevnu posetu Španiji sastankom sa španskim kraljem Felipeom Šestim.\nPredsedniku Srbije priređen je svečani doček u Palati Sarsuela, nakon kojeg je usledio sastanak Vučića i španskog kralja.\nVučić će u toku dana razgovarati i sa predsednikom španske vlade Pedrom Sančezom.\nTokom boravka u Madridu, Vučić će prisustvovati potpisivanju Ugovora o kupovini dva transportna aviona CASA C-295.\nUoči odlaska u Madrid, Vučić je najavio da će pozvati kralja Felipea i premijera Sančeza da posete Srbiju.\n“Srpski i španski zvaničnici imaju retko susrete, oni nisu bili u Beogradu 50 godina. Pozvaću kralja Felipea Šestog i premijera Sančeza da posete Srbiju, oni su iskreni prijatelji naše zemlje i to je veoma važno za nas”, rekao je Vučić.


Počela isplata mjesečnog boračkog dodatka\n13.03.2012. / 16:37\nBANJALUKA, U Republici Srpskoj danas je počela isplata mjesečnog boračkog dodatka za šta je iz budžeta RS obezbijeđeno 2.639.334,67 KM.\nPolitika zaduživanja uskoro u Skupštini\n13.03.2012. / 13:59\nBANJALUKA, Vlada Republike Srpske vrlo brzo će u skupštinsku proceduru uputiti politiku zaduživanja koja određuje stepen zaduženosti, kao i prioritetna finansiranja iz kreditnih zaduženja, najavio je premijer RS Aleksandar Džombić.\nCvijanović: Predstavništva se pridržavala programa\n08.03.2012. / 13:10\nBANJALUKA, Vlada Republike Srpske zaključila je danas da su se sva predstavništva Srpske u inostranstvu pridržavala plana i programa, te da su se uklopila u budžetska sredstva kojima su raspolagala, izjavila je ministar za ekonomske odnose i regionalnu saradnju Srpske\nPola plaća Republika, pola lokalne zajednice\n08.03.2012. / 12:49\nBANJALUKA, Vlada Republike Srpske donijela je danas Prijedlog zakona o socijalnoj zaštiti kojim je definisano da se sa nivoa Republike finansira 50 odsto određenih prava, dok će preostalih 50 odsto participirati lokalne zajednice – izjavio je ministar zdravlja i socijalne\nPola miliona za nerazvijene i izrazito nerazvijene opštine\n08.03.2012. / 11:54\nBANJALUKA, Vlada Republike Srpske odlučila je na današnjoj sjednici da nerazvijenim i izrazito nerazvijenim opštinama u Srpskoj doznači ukupno 500.000 KM.\nVlada Srpske u Srebrenicu uložila 40 miliona maraka\n07.03.2012. / 9:02\nBANJALUKA, Vlada Republike Srpske uložila je u opštinu Srebrenica, kroz razne projekte, više od 40 miliona KM u posljednje četiri godine i potvrdila da joj je značajan razvoj i napredak ove lokalne zajednice, rekao je Radomir Pavlović, predsjednik Skupštine opštine\nDanas razgovori sa zvaničnicima poljske Vlade\n06.03.2012. / 9:11\nVARŠAVA, Delegacija Vlade Republike Srpske, koju predvodi premijer Aleksandar Džombić, danas, drugog dana službene posjete Poljskoj, razgovaraće u Varšavi sa zvaničnicima poljske Vlade.\nUtvrđen Nacrt ugovora o strateškom partnerstvu\n02.03.2012. / 15:35\nBANJALUKA, Vlada Republike Srpske utvrdila je danas Nacrt ugovora o strateškom partnerstvu u razvoju, izgradnji i korišćenju elektroenergetskog potencijala gornjeg sliva rijeke Drine, kao osnovu za pregovore sa kandidatima za izbor strateškog partnera.\nVlada dala garanciju za zaduženje Autoputeva RS kod EBRD-a\n01.03.2012. / 13:43\nBANJALUKA, Vlada Republike Srpske donijela je danas Odluku o davanju saglasnosti za izdavanje garancije Republike Srpske za kreditno zaduženje Javnog preduzeća “Autoputevi Republike Srpske” kod Evropske banke za obnovu i razvoj po projektu izgradnja autoputa Banjaluka – Doboj u iznosu\nDodik: Brže do građevinskih dozvola i deblokada stambene izgradnje\n01.03.2012. / 12:59\nBANJALUKA, Predsjednik Republike Srpske /RS/ Milorad Dodik ocijenio je da je bio uspješan današnji sastanak sa članovima Vlade RS, predstavnicima Privredne komore RS i preduzeća iz oblasti građevinarstva, sa kojima je razgovarao o obezbjeđivanju uslova za što veći angažman građevinske\nU preduzeće “Nova Romanija” investirano 10 miliona KM, nema rezultata\n29.02.2012. / 16:31\nSOKOLAC, Ministar industrije, energetike i rudarstva Republike Srpske Željko Kovačević izjavio je danas da je u preduzeće “Nova Romanija” na Sokocu investirano 10 miliona KM, a rezultati tih ulaganja su izostali.\nKroz kreditne linije Vlada Srpske uložila u opštinu Pale 25 miliona KM\n28.02.2012. / 14:46\nPALE, Ministar porodice, omladine i sporta Republike Srpske Nada Tešanović rekla je danas da je Vlada Republike Srpske u opštinu Pale samo kroz kreditne linije uložila 25 miliona KM, te izrazila zadovoljstvo što su gotovo svi projekti na području ove\n23.02.2012. / 16:15\nBANJALUKA, Vlada Republike Srpske usvojila je danas Prijedlog zakona o dopuni Zakona o privatizaciji poslovnih zgrada, poslovnih prostorija i garaža prema kojem će se poslovne zgrade, poslovni prostori i garaže moći otkupiti obveznicama Republike Srpske dobijenim za naknadu nematerijalne štete\nUmanjenje poreske osnovice za iznos ulaganja u proizvodnju\n23.02.2012. / 15:13\nBANJALUKA, Vlada Republike Srpske usvojila je danas Nacrt zakona o izmjenama i dopuni Zakona o porezu na dobit kojim je predloženo umanjenje poreske osnovice za iznos ulaganja u vlastitoj proizvodnoj djelatnosti.\nAfirmacija politike stvaranja povoljnog poslovnog okruženja\n23.02.2012. / 15:07\nBEOGRAD, Ministar finansija Republike Srpske Zoran Tegeltija rekao je da je projekat sertifikacije opština za povoljno poslovno okruženje važan za RS, jer stvara mogućnost da se afirmiše vladina politika za stvaranje opšte povoljne poslovne klime.


Dmitri Medvedev predlaže novu evropsku bezbednosnu strukturu\nRuski predsednik Dmitri Medvedev predlaže novu evropsku bezbednosnu strukturu koja bi, po svemu sudeći, zamenila NATO i možda umanjila uticaj Sjedinjenih Država na tom kontinentu.\nPredsednik Medvedev kaže da postojeće evropske bezbednosne strukture - NATO, OEBS i Sporazum o konvencionalnim snagama u Evropi - ne izlaze u susret današnjim izazovima.\nU govoru na Ruskoj medijskoj konferenciji, u Moskvi, Medvedev je odgovorio sa NE na sopstveno pitanje o tome da li je severnoatlanski savez dovoljan da reši sve probleme stare Evrope.\nRuski lider je rekao da bi za pronalaženje odgovora na pitanje šta bi mogla da bude osnova za nov bezbednosni aranžman u Evropi trebalo održati poseban samit na kome bi sve evropske zemlje zastupale sebe, bez delegiranja autoriteta drugim entitetima.\nNezavisni ruski vojni analitičar Pavel Felgenhauer izjavio je za Glas Amerike da Moskva nije zadovoljna proširivanjem NATO-a niti OEBSa. Ta 56-člana organizacija kritikovala je nedavne izbore u Rusiji kao neregularne, uključujući martovsko glasanje kojim je Medvedev doveden na vlast.\nMedjutim, Felgenhauer kaže da najnoviji predlog Kremlja nema nikakvu budućnost.\nFelgenhauer kaže da je predloženi sporazum hladnoratovskog tipa koji bi podelio Evropu na uticajne sfere i da će ga Zapad odbaciti kao neprihvatljiv. Felgenhauer primećuje da Moskva ima glas u NATOu, preko saveta NATO –Rusija, ali ne i pravo glasa, što, kako kaže taj analitičar, stoji iza pokušaja Rusije da kreira alternativnu organizaciju u kojii bi bila prunopravna članica.\nPredlog ruskog predsednika za održavanje samita o evropskoj bezbednosti takodje bi izostavio Sjedinjene Države i Kanadu. Istovremeno, ruski lider je priznao da njegova zemlja deli odgovornost sa Sjedinjenim Državama u održavanju globalne stabilnosti i bezbednosti.\nOn je takodje izrazio oprezni optimizam o američko ruskim odnosima, dodavši da će Rusija saradjivati u reagovanjima na globalne izazove sa bilo kim ko bude izabran za novog američkog predsednika.


Gradonačelnik Beograda povodom najavljenog nevremena uputio apel građanima, evo šta treba da urade - Infobrif\nGradonačelnik Beograda povodom najavljenog nevremena uputio apel građanima, evo šta treba da urade\nObjavljeno 23.06.2019. u 15:19 poslednja izmena 23.06.2019. u 15:59\nBEOGRAD – Na osnovu upozorenja dobijenog od RMHZ-a da je na snazi crveni meteo alarm, komandant Štaba za vanredne situacije Grada Beograda, gradonačelnik prof. dr Zoran Radojičić, održao je danas vanrednu sednicu štaba gde je sve članove upoznao sa situacijom i naložio da sve resurse stave u maksimalnu pripravnost.\nS obzirom na činjenicu da je ceo region pogodilo jako nevreme praćeno pljuskovima, grmljavinom i gradom, kao i da su za naše područje najavljene obilne padavine sa jakom grmljavinom i mogućom pojavom grada, gradonačelnik Radojičić apeluje na građane da obrate pažnju na svoje domove i prilagode ih predstojećim uslovima, saopštio je Beoinfo.\nApelujem na sve sugrađane da zatvore prozore, garažna vrata, i sve prostorije gde može ući voda. Da sklone stvari sa ravnih krovova i osiguraju sve na terasama, kao i da u toku grmljavine ugase električne uređaje. Savetujem građanima da bez preke potrebe ne kreću na put, međutim ako se nađu u vreme nevremena treba da zaustave svoje vozilo na sigurnom mestu i sačekaju da nevreme prođe“, rekao je Radojičić.\nGradonačelnik je poručio Beograđanima da obrate pažnju na ulegnuća i niske pozicije gde postoji mogućnost da se usled obilnih padavima nakupi veća količina vode, i da se trude da izbegavaju takva mesta.\nPrvi čovek Beograda i komadant Štaba za vanredne situacije Grada Beograda dao je svim subjektima zaštite i spasavanja nalog da sprovedu operativne i i preventivne mere.\nRadojičić poručuje i da se sve komunalne službe nalaze u stanju pojačane pripravnosti.\nSve naše komunalne službe su u pripravnosti i spremne da odgovore na svaki vid izazova koji proizvodu vremenske nepogode, zaključio je gradonačelnik Radojičić.\nDodik: Neprihvatljivo je da se BiH gradi na štetu Srba i da se pokušava razvlastiti srpski narod\nRoda manje, kvalitet bolji ali otkupna cena brine


Gradonačelnik Radojičić: Pažljivo pratimo situaciju na terenu u Obrenovcu - biznis24.rs\nGradonačelnik Beograda prof. dr Zoran Radojičić izjavio je u Obrenovcu da je požar koji je izbio na poslednjem spratu Kineskog tržnog centra za sada pod kontrolom, te da će Grad Beograd nastaviti da prati situaciju na terenu. četvrtak, 2. decembar 2021.\n– Povređeno je šestoro ljudi, od kojih su troje vatrogasaci i troje koji su bili u tom prostoru. Koliko sam obavešten ne radi se o težim povredama. Na terenu je 25 vatrogasnih vozila, 55 vatrogasaca i 21 cisterna javno komunalnih preduzeća Grada Beograda koji stručno i požrtvovano rade na gašenju ovog požara. Ipak prevencija od požara i poštovanje mera bezbednosti su na prvom mestu – rekao je Radojičić.\nOn je za TV Prva naglasio da se još ne zna da li ima žrtava.-Moramo da vodimo računa o ljudskim životima, ljudima koji u ovakvim situacijama mogu da izgube život ili se povrede. Ove stvari se jednostavno ne smeju dešavati – rekao je Radojičić koji je istakao dobru saradnju Grada Beograda i vatrogasnih službi.Gradonačelnik je zahvalio vatrogascima koji vredno rade na gašenju požara i ostalim gradskim službama koje su brzo izašle na teren i efikasno reagovale. On je apelovao na sugrađane koji žive u delovima prema kojima ide dim, da budu u svojim domovima, ostanu pribrani, slušaju policiju i ne izlaze dok se požar potpuno ne ugasi.\n2021 · beograd · Beograda · centra · četvrtak · decembar · grad · gradonačelnik · izbio · izjavio · kineskog · koji · kojih · kontrolom · ljudi · nastaviti · Obrenovcu · poslednjem · povređeno · požar · prati · prof · Radojičić · sada · šestoro · situaciju · spratu · terenu · tržnog · Zoran\nTotal Productive Maintenance – Totalno produktivnim održavanjem ...\nAMSS: Za sada nema vanrednih zastoja na putevima\nU globalnoj NESTAŠICI čipova, Evropa želi GLAVNU reč\nPromenljivo oblačno sa pljuskovima, do 34\nSertifikat bonitetne izvrsnosti omogućava bezbedno poslovanje i p ...\nFOTO VEST: Kako izgleda vakcinacija u jednom TC u Srbiji?\nCERT Srbije upozorava: Pazite se prevare na platformama za elektro ...


Gde i kako oglašavati, reklama, mediji, sajmovi - Oglašavanje i reklama | VirtualniGrad\nU današnjem svetu velike konkurencije izuzetno je važno iskoristiti svaki vid reklame kako biste bili ispred svoje konkurencije. Bez obzira da li se radi o hemijskim olovkama sa Vašim logom, blokčićima sa nazivom Vaše firme ili su pak u pitanju štampane samolepljive trake na kojima će se naći logo Vaše firme u boji, Vi podsvesno ostajete zapamćeni od strane Vaših kupaca svaki put kada oni te predmete koriste. Reklamne samolepljive trake su posebno zastupljen vid reklamiranja, jer je\nReklamne majice pružaju širok dijapazon mogućnosti promocije brenda. Pored kvalitetnih materijala i atraktivnih modela, od ogromne je važnosti kreativnost u formiranju promotivne poruke. Sito štampa ili vez na majicama moraju biti kvalitetni, privlačni, dugotrajni kako bi promotivne majice uspešno obavile zadatak koji im je namenjen. Miteks NS je firma koja je u svemu ovome više nego iskusna. Usluge koje Vam nude su: proizvodnja reklamnih majica, dukseva i kačketa, sito štampa na tekst


Brza pruga do Novog Sada biće gotova na vreme - Gradjevinarstvo.rs\n19.03.2020. | Tanjug\nSituacija sa koronavirusom u Srbiji za sada nije uticala na rokove u izgradnji dela brze pruge od Stare Pazove do Novog Sada. Polovinom aprila trebalo bi da bude završeno probijanja tunela Čortanovci, a cela deonica od 40 kilometara biće završena do septembra 2021. godine, izjavio je direktor RŽD International u Srbiji Mansurbek Sultanov.\nSultanov navodi da u centrali u Beogradu imaju direktno zaposlenih oko 100 ljudi, a sa podizvođačima više od 1.000 radnika i da svi slede uputstva srpske vlade. Zaposleni u RŽD su poštovali i sve mere kada je reč o kretanju preko granice, naglasio je on. Ističe da na gradilištima situacija oko koronavirusa do sada nije uticala na rad i predviđenu dinamiku, pošto se radi na otvorenom. Komentarišći najnovije zabrane kretanja, Sultanov kaže da će potpisali dozvole za kretanje radnika samo od gradilišta do kuće.\n- Radovi se odvijaju po planu i ostajemo pri roku da će naša deonica brze pruge od Beograda ka Budimpešti, to jest Stara Pazova - Novi Sad, biti gotova do septembra 2021. godine - naveo je on.\n- Pre par nedelja smo obećali vladi da bude spojen severni i južni portal, to jest da tunel (dve cevi po 1.050 metara) bude skroz probijen i to će biti polovinom aprila. Na trasi pruge imamo probleme imovinsko- pravne prirode, ali to je slučaj svuda u svetu gde gradimo. Pre par dana sam održao hitan sastanak na kome su bili i predstavnici resornog ministarstva i napravili smo plan kako to da rešimo - rekao je on. Dodao je i da je postavljeno 35 kilometara koloseka od ukupno 40.\nObjašnjava da je deonica projektovana za brzine do 200 kilometara na sat, kao i da se gradi po standardima operabilnosti EU, što znači da svi sistemi i podsistemi, kao i protokoli, moraju potpuno da budu usaglašeni sa evropskim normama za bezbednost, eksploataciju, kvalitet i drugo. Sultanov navodi da je to jedna od najtežih deonica koje su do sada gradili u Srbiji zbog prirode zemljišta, pošto pruga ide obalom reke Dunav, zatim zbog zaštite prirode Fruške gore, Sremskih Karlovaca i slično, a pronađene su na trasi i bombe, projektili i druge stvare koje su ometale radove.\nVijadukt od oko 3,5 kilometara je, navodi, najinteresantniji objekat na trasi i već je završeno 90 odsto rasponskih konstrukcija. Novim ugovorom u ruskom kreditu od 172,5 miliona evra predviđena je i izgradnja novog Dispečerskog centra za upravljanje srpskim prugama, a Sultanov kaže da su već započete aktivnosti za njegovu izgradnju, odmah nakon potpisivanja ugovora krajem prošle godine.\nSve to zahteva centralizaciju i optimizaciju u upravljanju železničkim sistemom, što će povećati bezbednost i smanjiti troškove, naglasio je Sultanov. Kaže da su već prikupljeni podaci i da će se krenuti sa izradom idejnog projekta u aprilu, koje bi moglo da bude završeno za godinu dana.


Odbijenice za upis u vrtiće od sada izdaje grad, prednost za zaposlene roditelje - www.lobi-info.rs\nMarija K. 16. januara 2019., 12:03 4.2k Views 1 Komentar\nIz gradske kase, do sada se isplaćivao novac i roditeljima koji žele da im dete pohađa privatno obdanište, kao i onima čiji jedan ili oba roditelja ne rade. Sa druge strane, na listi čekanja su bile deca zaposlenih, koji ne mogu da plaćaju privatni vrtić, čak ni uz subvenciju. Zbog toga su nadležni rešili da pooštre kriterijume za dotirani boravak u obdaništu.\nKako je naglasio Slavko Gak, izdvajanja iz budžeta za subvencije su ogromna. Grad je podstakao nagli razvoj privatnog sektora u predškolstvu i zahteva striktno poštovanje svih propisa i maksimalnu bezbednost dece i kvalitet uslug.\nUvode se novine u načinu izdavanja odbijenica, kako bi se prednost i u privatnim vrtićima, po uzoru na državne, dala prioritetima. Važno nam je da prednost pri upisu imaju oni kojima je vrtić neophodan, jer je pomoć Grada prvenstveno i namenjena njima. – rekao je Gak\nU ovom trenutku u 341 objektu privatnih predškolskih ustanova, uz dotiranje Grada u iznosu do 80 odsto od ekonomske cene državnog vrtića, boravi skoro 17.000 dece.\nU državne i privatne vrtiće upisano je više od 75.000 dece, što je za oko 30.000 dece više u odnosu na period od pre pet godina. Statistika beleži da je oko 70 odsto mališana obuhvaćeno predškolskim obrazovanjem.\nPrethodna objava Preuzmite ulaznice za još tri besplatne predstave u januaru u CK „Vlada Divljan“\nSledeća objava Ovčanski Sebeš, na samo 9 km od centra Beograda, a pešače jer nemaju gradski prevoz\n17. januara 2019. at 10:53 Copy Link of a Comment\nGdine Gak,problem je korupcija u PU jer je javna tajna da za 500 eur imate prioritet u odnosu na druge.


Kakvi izbori? Predsjednika Crne Gore bira NATO - Sputnjik Srbija\n14:36 01.02.2018 Preuzmite kraći link\nUlazak Crne Gore u NATO mnogi zagovornici Alijanse u zemlji pravdali su predviđanjem da će taj čin ujedno značiti i konačni odlazak Mila Đukanovića iz političkog života. Ipak, kako stvari stoje, solidne su šanse da će upravo članstvo Crne Gore u NATO produžiti politički život Đukanoviću, makar u narednih pet godina, koliko traje predsjednički mandat.\nO tome poslednjih dana govore i glasovi koji stižu iz Amerike, a koji Đukanovića ponovo vide kao jedini „faktor stabilnosti“ koji garantuje evroatlantsku budućnost Crne Gore.\nTako je jedan od omiljenih analitičara crnogorskih vlasti iz Vašingtona Januš Bugajski, inače osoba veoma bliska vojno-industrijskom kompleksu Amerike, još jednom pozvao na očuvanje Đukanovića, istovremeno se obrušivši na neke „zapadne ambasade“ da vode kratkovidu politiku, zato što žele da ga sklone sa crnogorske političke scene.\n„Ulazak Crne Gore u NATO je velik korak, ali nije dovoljan da osigura potpunu bezbjednost. Alijansa ne samo da mora pomoći svakoj državi-članici u borbi protiv domaćih i stranih subverzija, već ujedno mora izbjegavati poteze koji podrivaju nacionalnu stabilnost. Na primjer, pokušaji nekih zapadnih ambasada da potisnu Mila Đukanovića kao najvažniju političku figuru Crne Gore su kratkovida strateška greška“, ustvrdio je Bugajski.\nIzjava ovog vašingtonskog analitičara veoma je zanimljiva sa više aspekata. Prvo, konačno je neko iz Amerike javno potvrdio da Zapad nije jedinstven kada je u pitanju dalje održavanje Đukanovića na vlasti. Odavno je, naime, poznato da mnogi zapadni centri moći, prije svega Berlin, ne vide Mila Đukanovića kao poželjnog partnera na Balkanu. Osim Njemačke, tu su naravno i druge vodeće evropske zemlje, pa se neslaganje po pitanju njegove političke sudbine, uslovno rečeno, ogleda na relaciji SAD — EU.\nDrugi interesantan detalj svakako jeste činjenica da je Bugajski, ne slučajno, upotrijebio termin Alijansa prilikom objašnjavanja da se moraju izbjegavati „potezi koji podrivaju nacionalnu bezbjednost“ Crne Gore. U tom smislu, termin Alijansa (odnosno NATO) veoma precizno govori o tome ko eksluzivno vuče „poteze“ kada je riječ o tome ko će biti budući crnogorski predsjednik, uprkos otvorenom neslaganju nekih „zapadnih ambasada“.\nImajući u vidu pomenuto, crnogorskim građanima će biti mala utjeha što bi u tom slučaju njenom budućem predsjedniku bile prilično vezane ruke kada je u pitanju elementarno učešće u evropskoj politici. Jer ne treba zaboraviti da, osim za Berlin i za neke druge značajne evropske prijestonice, Đukanović odavno nije prihvatljiv partner ni za Moskvu.\nMeđutim, čini se da učešće u političkom životu Evrope za Podgoricu kao da i nije previše važno, jer se Crna Gora izgleda prvo nalazi u NATO-u, pa teka onda u Evropi.\nI drugi dio izjave Bugajskog takođe je prilično indikativan. Naime, ovaj istraživač iz vašingtonskog Centra za analizu evrpske politike, podupirući isključivo Đukanovića, ističe da je Crnoj Gori u ovom trenutku potrebno „dokazano prozapadno vođstvo“, ponovivši uz to mantru da bi Rusija uz pomoć „srpskih nacionalista“ mogla da ugrozi Crnu Goru.\n„Ne može se pretpostaviti da su zbog pridruživanja Crne Gore Alijansi njeni bezbjednosni problemi u potpunosti riješeni. Kremlj, zajedno sa srpskim nacionalistima, nastavlja da podriva državu i bez dokazanog prozapadnog vođstva, mogućnost za destabilizaciju će se proširiti“, kaže Bugajski.\nPominjanje mogućnosti destabilizacije Crne Gore, uz istovremeni poziv na borbu protiv „domaćih i stranih subverzija“, upućuje da Amerika jedino u Đukanoviću vidi „dokazanog“ partnera za svoju beskompromisnu politiku na Balkanu, što bi takođe mogla biti i indirektna poruka drugim potencijalnim kandidatima iz DPS-a da ne uživaju jednako povjerenje NATO-a.\nTakođe, treba li reći da se, između redova, ponovo promoviše zlokobna najava obračuna sa nepoćudnim elementima u Crnoj Gori.\npredsednički izbori u Crnoj Gori, Crna Gora


Odluka BNV ne odlaže privatizaciju RTV\nNaslovnica Sjeverni Sandžak Novi Pazar Odluka BNV ne odlaže privatizaciju RTV\nNovi Pazar – Odluka Bošnjačkog nacionalnog veća (BNV) o proglašavanju Regionalne televizije Novi Pazar za ustanovu od posebnog značaja za Bošnjake ne može spriječiti, niti odložiti proces privatizacije tog medija, rečeno je radiju Sto plus u Ministarstvu kulture i informisanja.\nAgencija za privatizaciju je prošle nedelje našem radiju saopštila da ne mogu raspisati javni poziv za prodaju RTV Novi Pazar sve dok od Ministarstva kulture i informisanja ne dobiju objašnjenje i tumačenje ove odluke Veća.\n“Ministarstvo kulture i informisanja će tim povodom uputiti Agenciji formalni dopis u kojem se naglašava da RTV Novi Pazar ne može biti izuzeta iz procesa privatizacije na osnovu odluke BNV”, navodi se u odgovoru ovog ministarstva.\nTakođe, oni smatraju da ne postoje nikakve smetnje da ovaj medij bude privatizovan do 1. jula i da očekuju da će biti poštovani svi rokovi definisani Zakonom o javnom informisanju i medijima.\nSamir 1. Aprila 2015. At 12:16\nRegionalna TV je i te kako znacajna ustanova za afirmaciju kulturoloskih prava boshnjaka u Sandzaku i mora da bude sastavni deo u funkcionisanju i informisanju Sandzackog stanovnistva. Osim toga trebala bi da promijeni ime i postane Kantonalna TV Sandzaka i ni u kom slucaju se nesmije privatizovati vec samo reorganizovati sredstvo za informisanje boshnjaka u Sandzaku.\nBNV mora da donese konkretnu odluku i uputi direktan zahtjev nadleznom ministarstvu sa obrazlozenjem koje je definisano i ustavnim pravima manjina u Srbiji. Naravno ceo administrativni sistem ce svakako u ustavnim promjenama koje predstoje Srbiji biti i definisan na adekvatniji nacin. Ovo je samo privremeno rjesenje koje ce boshnjacima omoguciti adekvatno informisanje na bosanskom jeziku sto je i ustavno pravo po svim standardima i konvencijama medjunarodnog prava.


Beta 15. oktobra 2020. 10:25\nPredsednik Narodnog slobodarskog pokreta Miroslav Parović ocenio je danas da je jasno da je ruski predsednik Vladimir Putin otkazao posetu Srbiji zbog potpisa koji je srpski predsednik Aleksandar Vučić stavio na dokument u Vašingtonu.\n„I to ne samo zbog tog krajnje spornog dokumenta već pre svega zbog namere predsednika Srbije da bude kao Tito i da kaže ‘novo istorijsko Ne Moskvi’. Baš zbog tog novog istorijskog ‘Ne’ je državni vrh i naredio Bezbednosno-informativnoj agenciji da radi procenu uticaja Rusije na Srpsku pravoslavnu crkvu, što je podrazumevalo i praćenje crkvenih zvaničnika i njihovih kontakata. Iz istog razloga je i Vučićeva savetnica Suzana Vasiljević započela medijsku pripremu priče kako se opozicija u Srbiji povezala sa stranim centrima moći kako bi srušili vlast“, naveo je Parović.\nOn je ocenio da je takva Vučićeva politika opasnost po ekonomsku i političku stabilnost Srbije, imajući u vidu da je Rusija jedan od najznačajnijih partnera Srbije i da samo u ovom momentu postoji nekoliko zajedničkih infrastrukturnih projekata u vrednosti od gotovo dve milijarde evra.\n„Takodje, ne treba zaboraviti ni poruke iz Berlina i Brisela koje nisu ništa manji šamari za vlast od ovog koji je stigao iz Moskve“, dodao je on.\nList Danas javio je ranije, pozivajući se na diplomatske izvore, da je Putin otkazao svoju posetu Beogradu planiranu za oktobar.


Švajcarska IT kompanija Consulteer otvorila Coworking prostor u Zrenjaninu - U planu i nova zapošljavanja - Edukaplus\nŠvajcarska IT kompanija Consulteer otvorila Coworking prostor u Zrenjaninu – U planu i nova zapošljavanja\nŠvajcarski Consulteer obeležio je tri godine uspešnog prisustva u Zrenjaninu otvaranjem novog poslovnog prostora i najavom novih zapošljavanja u narednom periodu, prenosi sajt Grada Zrenjanina.\nDirektor te IT kompanije Maurus Ridveg istakao je da u narednom periodu rad kompanije u Zrenjaninu podrazumeva još bolju saradnju s lokalnom zajednicom, obrazovnim ustanovama i pružanje šanse talentovanim programerima da doprinesu uspehu kompanije.\n– Mi smo još mlada kompanija i nudimo zaposlenima da samostalno rade na projektima i na savremenim tehnologijama. U naredne tri godine planiramo da povećamo broj zaposlenih na 30 i da se dalje razvijamo, zbog čega smo i otvorili ovaj novi prostor – naglasio je Ridveg, a prisutne su pozdravili i suvlasnik kompanije Dragoslav Milovanović i tehnički direktor Robert Jenei.\nKompanija Consulteer bavi se razvojem softvera i mobilnih aplikacija, a Coworking zajednički radni prostor koji je sada otvoren otvara nove mogućnosti za širenje kompanije, njenih aktivnosti i novih ideja.


Izetbegovićeva se hvali, a građani izlaze na proteste\nMaja RENER - SMAJOVIĆ, Foto: N. Uglješa 28.01.2017 10:56\nSARAJEVO - Za godinu dana, tvrde u menadžmentu, popravljeno je stanje u Kliničkom centru Univerziteta u Sarajevu, napravljeni su odlični rezultati, smanjene su obaveze i napravljene uštede, ali uprkos ovim "sjajnim rezultatima" građani izlaze na proteste u krugu KCUSa ogorčeni zbog loše usluge, čekanja i činjenice da pacijenti sebi kupuju neke lijekove.\nIako je Izetbegovićeva istakla da je zatekla javašluk i nepravilnosti, nije podnijela nijednu prijavu\n"Ne odustajemo, samo ih još nismo realizovali zbog vremenskih uslova. Očekujemo veliki broj ljudi, a podršku su najavili i iz Tuzle i Zenice", kazali su osnivači Facebook grupe "Zajedno do boljeg zdravstva i boljeg sutra".\nSebija Izetbegović, generalna direktorica KCUS, u petak je na preskonferenciji govorila o javašluku, ugrožavanju pacijenata i nepravilnostima koje su zatečene prije godinu dana, a zbog kojih je KCUS gubio stotine hiljada KM. Ipak, siptomatično je da nijedna prijava nije podnesena.\n"To nije naš posao. Ured za reviziju institucija u FBiH je uradio nalaz i dao negativno mišljenje, a Finansijska policija FBiH će raditi prijave", odgovorila je Izetbegovićeva te istakla da je zatekla oko sto miliona KM obaveza, od čega su 63,4 miliona KM već vraćena. Kako kaže, "broj šefova, od kojih su neki bili sami sebi šef, a neki su bili šefovi sobe sa tri kreveta bez pacijenata, sa 553 smanjen je na 353, čime je napravljeno 600.000 KM ušteda".\n"Kabinet direktora sada ima pet uposlenih uz osam direktora disciplina, a imao je 22 uposlena koji su godišnje koštali 1,3 miliona KM", tvrdi Izetbegovićeva.\nPotvrdila da su KCUS napustila 23 ljekara, ali tvrdi da je primljeno 26 novih\nNije željela da odgovori da li su napravljene uštede i na platama menadžmenta, ali je najavila da je u ovoj godini u planu popravljanje plata svih uposlenih, dalja finansijska stabilizacija, obnavljanje kadra, te nabavka nekih novih aparata, kao što je aparat za zračenje.\nKazala je i da edukacije nisu obustavljene, nego su "zaustavljena samo turistička putovanja ljekara". Potvrdila je da su KCUS do sada napustila čak 23 ljekara, ali tvrdi da ih je primljeno 26 novih.\n"Svi su napustili na lični zahtjev. Veliki broj je otišao jer ima privatne klinike, a to su upravo oni koji zbog rada na privatnim klinikama nisu dolazili na dežure koje se posebno plaćaju, oni koji su provodili vrijeme na bolovanju dok su radili privatno", dodala je Izetbegovićeva.\nNa pitanje o nedostatku lijekova odgovorila je da nekih lijekova nema na bolničkoj listi, ali da svi pacijenti imaju pravo kupiti ih u nekoj apoteci, a KCUS je u obavezi da potvrdi da su ti lijekovi i propisani pacijentu i oni budu refundirani.\nNovinare je zanimao i odgovor na informaciju da pacijenti donose čak i analgin i gaze, na šta je odgovorila da je moguće da se određeni lijekovi donose, te da je jedna od ranijih preporuka bila da pacijenti koji su u terapiji donose svoje lijekove koje su već ranije uzeli u domu zdravlja.\nEdo Hasanbegović, direktor Discipline za zdravlje djeteta, negirao je da je trogodišnji dječak, koji je umro na Pedijatrijskoj klinici, umro od meningokokne sepse. Na pitanje o djeci s teškim srčanim oboljenjima koja mjesecima čekaju operaciju zbog nedostatka materijala, odgovorio je da svako koje je urgentno ide odmah i da su sad jedno poslali u Beč.\nGovoreći o tome što je zatekla, Izetbegovićeva je rekla da je veći dio tadašnje upravljačke strukture bio na bolovanju iako su obilazili kafane i putovali pa je rastao broj pacijenata na listama.\n"Odjel za opekotine je ugašen, operaciona sala pretvorena u ljekarsku sobu, a šef je sačuvao funkciju šefa odjeljenja", rekla je Izetbegovićeva te istakla da je na Onkologiji radila jedna medicinska sestra na 30 pacijenata, a da je veliki broj nemedicinskog kadra primljen, među njima kriminolozi i nastavnici nekog stranog jezika.\nSuprotno navodima menadžmenta KCUS, određeni broj ljekara proteklih dana javno je govorio o lošoj situaciji u ovoj instituciji.\nDragan Stevanović iz Ljekarske komore Kantona Sarajevo nije želio dati ocjenu situacije na KCUS, ali je rekao da je puč koji se desio, a kada je na Skupštini Komore, koju smatra nelegalnom, prije nekoliko dana izabrano novo rukovodstvo, zapravo u funkciji situacije da ljekari i Komora ćute o problemima u zdravstvu i KCUS, a kojih ima.\nNa jučerašnjoj konferenciji došlo je i do verbalnog konflikta između generalne direktorice KCUS i novinarke Al Jazeere.\nKolovozi mjestimično vlažni, magla u kotlinama\nKPZ Bijeljina uduplava broj mjesta za robijaše\nTakmiče se u davanju unikatnih imena\nKonferencija "Prointer i partneri" u Sarajevu\nPrije 80 godina stigao prvi voz u Foču\nLondonska škola za odnose sa javnošću stiže u Banjaluku\nMokri kolovozi uz rijeku Savu\nStiže promjena vremena, danas padavine\n"Natalitet trenutno vodeći nacionalni interes"


Kako rade firme koje nisu obustavljale proizvodnju u vrijeme pandemije? - Akta.ba\n02.05.2020. 10:10 / Izvor: BHRT\nDok je veliki broj preduzeća i privrednika zbog pandemije koronavirusa bio prinuđen obustaviti rad, dio njih nije prestajao sa radom. Posljednjih dana najviše se govori o ublažavanju mjera i otvaranju radnji i preduzeća, a naša ekipa je provjerila kako i u kojim uslovima je organizovan rad u firmama koje uopšte nisu prestajale raditi tokom vanrednog stanja.\nPredsjednik Privrednog savjeta grada Bijeljina smatra da će posljedice po privredu tek biti vidljive, te iz tog razloga privrednici očekuju pomoć nadležnih. Sličnog stava su i u Udruženju "Preduzetnik“ koji ističu da tokom pandemije, od skoro 200 preduzetnika, samo 570 nije zatvaralo radnje.\nPrivrednici ističu da im je cilj da privredu održe na određenom nivou. To je trenutno teško, jer ih, kako kažu, treba osloboditi nekih obaveza, kako na lokalnom, tako i na višim nivoima, ali se nadaju da će biti razumijevanja za njihove zahtjeve.


POZIV na CINS panel: Kako novinari koriste otvorene podatke – Centar za istraživačko novinarstvo Srbije\nCentar za istraživačko novinarstvo Srbije (CINS) vas poziva 6. aprila u EU info centar na razgovor o otvorenim podacima i kako novinari mogu da ih koriste. Panel diskusija će se održati u okviru Nedelje otvorenih podataka, a CINS je ujedno prvi medij u Srbiji koji učestvuje u ovakvom događaju\nMarija Kujačić, viši savetnik Kancelarije za informacione tehnologije i elektronsku upravu, i novinarke CINS-a na panelu će novinarima približiti otvorene podatke – zašto su važni, gde se mogu pronaći, odnosno kako se koriste za pisanje priča. Predstavićemo i uspešne medijske proizvode CINS-a, koji kontinuirano kreira baze podataka na osnovu informacija koje traži od institucija. Predviđeno je i vreme za diskusiju, kada će učesnici moći da postavljaju pitanja i govore o svojim iskustvima.\nNovinarke CINS-a provešće učesnike i kroz poslednju objavljenu CINS-ovu bazu Postupci protiv funkcionera, uz objašnjenje šta sve mogu naći u bazi i kako da, na osnovu dokumentacije iz baze, pišu priče koje su važne za lokalnu zajednicu. Postupci protiv funkcionera su prvi primer otvorenih podataka koje su novinari učinili dostupnim u obliku open source koda.\nPanel se održava 6. aprila u EU info centru (Kralja Milana 7, Beograd), od 13 do 15 časova, u okviru druge po redu Nedelje otvorenih podataka. CINS je prvi medij u Srbiji koji učestvuje u ovakvom događaju.\nMolimo vas da potvrdite učešće do četvrtka 4. aprila na office@cins.rs, nakon čega ćemo vam poslati i agendu događaja.\nDogađaj se održava u okviru Nedelje otvorenih podataka 2019, u sklopu projekta “Otvoreni podaci – otvorene mogućnosti” koji sprovode Program Ujedinjenih nacija za razvoj i Kancelarija za informacione tehnologije i elektronsku upravu, uz podršku Svetske banke i Fonda za dobru upravu Ujedinjenog Kraljevstva.\nNedelja otvorenih podataka je deo inicijative „Serbia Digital Week“ #SDW\nAgencija za borbu protiv korupcijebaza funkcioneraCINSfunkcioneriNedelja otvorenih podatakaotvoreni podacipanel\nVIDEO: Poslanici sa stanovima u Beogradu naplaćuju put do Skupštine


Partnerstvo na tenderu - Moj Tender - Konsultantske usluge na tenderima\nKroz pristup koji sprovodimo, tenderi Vam više neće biti stresan posao sa nejasnim ishodom koji oduzima vreme dok pravi poslovi čekaju, već pravi posao koji obavljate jer želite plasirati svoj proizvod u javnim preduzećima. Naučićemo Vas pravilnom vođenju tenderskog procesa tako da na otvaranju ponuda fascinirate komisiju i porazite konkurenciju. Sa nama ćete uživati u lakoći sprovođenja i uspešnosti “dobijanja” poslova kroz tendersku prodaju.\nNeuspeh koji uz nas i nakon što Vas naučimo tenderskom procesu možete doživeti je isključivo kroz plasiranje zaista nekvalitetnog proizvoda, lažnih uslova ili nerealne cene.\nOčekujemo da želite partnerstvo sa nama, kao jasan i razumljiv proces usmeren ka ostvarivanju Vaših ciljeva, a zasnovan na poverenju i znanju, te da skupa plasiramo kvalitet i tendersko poslovanje postavimo na nivo koji zaslužuje a koji dugoročno formira kvalitetnije uređenje zemlje u kojoj živimo i poslujemo.


Putno osiguranje “DUNAV OSIGURANJA” koje uključuje i rizik od COVID-19 od 1. OKTOBRA – Plodna Zemlja\nIvana Soković, predsednica Izvršnog odbora Kompanije "Dunav osiguranja"\nKompanija „Dunav osiguranje“ prva će na tržištu Srbije od 1. oktobra za sve destinacije u svetu ponuditi polisu putnog osiguranja koja uključuje i rizik od COVID-19, a polisa će biti bez vremenskog ograničenja za povratak, najavila je predsednica Izvršnog odbora „Dunav osiguranja“ Ivana Soković.\n„Kompanija ‘Dunav osiguranje’ je u jeku pandemije od virusa Korona uz polisu putničkog zdravstvenog osiguranja za naše osiguranike obezbedila i pokriće od koronavirusa, odnosno od COVID-19. U tom trenutku obezbedili smo pokriće za sve zemlje Evrope, Rusiju, Tursku i Ujedinjenje Arapske Emirate. Zbog potreba naših osiguranika od 1. oktobra uvodimo pokriće za COVID-19 za ceo svet“, rekla je Soković.\nDodala je da Kompanija „Dunav osiguranje“ savetuje građane i osiguranike da, ukoliko nije neophodno, ne putuju u područja koja imaju visoku stopu pandemije. „Ipak, s druge strane, obezbedili smo kompletno pokriće čak do sume od 35.000 evra ukoliko se ostvari bilo koji rizik, uključujući i COVID- 19“, istakla je Soković.\nPolise moguće kupiti i onlajn\nOd početka godine više od 72.000 građana koji su putovali u inostranstvo zaključili su sa „Dunavom“ polisu putnog osiguranja, a od toga se 70 posto njih odlučilo i za osiguranje od finansijskih troškova u slučaju obolevanja od COVIDA-19. „Dunav osiguranju“ podneto je oko 5,4 hiljade odštetnih zahteva, a isplaćeno je više od 100 miliona dinara odštete.\nMarija Stojanović, osiguranica “Dunav osiguranja”\n„Morala sam neodložno u toku pandemije za Tursku, uzeli smo polisu putničkog zdravstvenog kod „Dunav osiguranja“ koja pokriva i COVID-19, što nam je bilo jako bitno. Testirana sam po sletanju u Tursku i utvrđeno je da sam pozitivna. Odmah su me hospitalizovali i ostala sam da ležim u bolnici jer kao stranac apsolutno nigde nisam mogla da krenem“, izjavila je ona.\n„Moja poruka svima je da apsolutno treba da se uzme polisa putničkog zdravstvenog osiguranja koja košta 1.300 dinara, jer apsolutno ne znate šta sve može da se dogodi“, rekla je Stojanović i istakla da se kod „Dunava“ osigurala jer je godinama njihov osiguranik i u njih ima poverenje.\nTagoviCOVID-19 Dunav osiguranje Ivana Soković Putno osiguranje\nMOJ PROCENITELJ UNIQA osiguranja Brza i jednostavna PROCENA štete


Rabrenoviću i Beogradski, četvrti u nizu | Sportski auto i karting savez Srbije\nRabrenoviću i Beogradski, četvrti u nizu\nNi ognjena vrućina, ni toplotni udar suvozača nisu omeli Vladicu Rabrenovića da trijumfuje na VI Beogradskom FAM reliju- Memorijal Mirko Martinović u svom „renou klio R3“. Četiri puta Košutnjak i isto toliko puta brzinski ispit Avala odradio je višestruki šampion Srbije u najzahtevnijoj diciplini auto sporta i sačuvao epitet najboljeg u nacionalnim okvirima, pobedivši bez većih problema.\nDrugo mesto pripalo je još jednoj posadi čačanske ekipe WRR, Aleksandar Dučić – Dejan Golić, takođe u „renou klio“ ali grupe N. Treće mesto u generalci pripalo je gostima iz Hrvatske, posadi Dario Šamec– Goran Šams u „pežou 206 RC“, koji su vikend pun zabave i druženja s prijateljima zaokružili i odličnom partijom za plasman na podijum, doduše nezavanično, jer je šampionat Srbije još uvek zatvorenog tipa,.\nOnaj „pravi“ poslednji stepenik podijuma pripao je pasioniranom automobilisti i trkaču u svim disciplanama, Pavlu Komnenoviću! Stari as volana sa mladom ali i već šampionski dokazanom suvozačicom Natašom Tunguz, stigao je do trećeg mesta u domaćem generalnom plasmanu, odnosno drugog u klasi IV. Ako je suditi po reakcijama popularnog Paje, biće da ovo nije jedini reli koji će voziti ove sezone, na opštu radost automobilske javnosti.\nU klasi 3 briljirali su Branko Dukić i Borko Turudić osvajanjem prvog mesta u svom „sitroenu sakso 1,6“, a bitno je napimenuti da su Zemunci jedina posada do sada koja je učestvovala na svim reli takmičenjima Memorijal Mirko Martinović!\nU klasi II trijumf odnosi posada Luka Kotorčević / Tamara Radosavljević, pošto je Nenad Vićentić i svog novog suvozača „pozajmio“ mladom Užičaninu u „pežou 106“. Branislav Pijević i Nikola Prica odnose drugu poziciju u klasi za volanom „škode felicije 1.3“, dok je novajlija na stazi u ulozi vozača, Vladimir Damjanović, završio treći, u takođe jednom vrhunski pripremljenom „pežou 106“\nDodelom pehara najboljima ispred Starog dvora, na mestu subotnjeg ceremonijalnog starta, okončan je VI FAM Beogradski reli- Memorijal Mirko Martinović. Po tradiciji, pehare za najbolja vremena na SI Avala u klasama II i IV, tačnije Luki Kotorčeviću i Dariju Šamecu, predala je majka pokojnog šampiona, Stana.\nGeneralno gledano, ekipa FAM MM power i sponzori iz FAM- a napravili su jedan odličan trkački događaj i kvalitetan reli, ali je definitivno sigurno da ovo nije idealan termin za održavanje relija u prestonom gradu. Što zbog vrućina nepodnošljivih razmera, što zbog perioda godišnjih odmora.


Objavljeno sreda, 23 mart 2016 17:47\nMilutin Stešević- bivši golman FK Berane i još nekoliko klubova sa prostora bivše SFRJ, i saradnik više štampanih i elektronskih medija sa sjevera Crne Gore i Dejan Ognjanović - bivši kapiten FK Bokelj i fudbaler Partizana, Sutjeske i Budućnosti, donirali su fudbalske lopte Osnovnoj školi "Petar Dedović" u Murini i područnim odjeljenjima te škole u Velici i Gornjoj Rženici.\nStešević i Ognjanović su donaciju uručili Danilu Kneževiću - direktoru Osnovne škole u Murini, koji im se zahvalio na poklonu u ime djece, roditelja, kolektiva škole i u svoje lično ime.\nPrema riječima Steševića, uručena donacija je samo prvi korak koji su napravili Ognjanović i on u želji da pomognu mladima u Murini i selima ispod Čakora.\n„Dogovorili smo se da u narednom periodu obezbijedimo garnituru dresova koju ćemo namijeniti za mlade u Velici i uručiti je rukovodstvu te Mjesne zajednice. Smatramo da ćemo na taj način, donacijama sportske opreme i rekvizita pomoći mladima iz tog kraja da im ljepše proteknu dječački i mladalački dani, a možda neko od njih i postane veliki sportista. Ognjanović i ja vodimo porijeklo sa tog područja i sigurno je da ćemo ovakvim i sličnim akcijama nastaviti i dalje“, kazao je Stešević.\nPored Steševića i Ognjenovića, treba podsjetiti na još neka od imena koja su ostavila traga u našem sportu a porijeklom su sa područja Murine i sela planine Čakor, kao što su Željko Petrović, Željko Buzić, Slavko i Vesko Stešević ili bivši savezni fudbalski sudija Stanko Paunović i drugi.


Janusz Bugajski: Bitka za Balkan 2021. | INS\nJanusz Bugajski: Bitka za Balkan 2021.\nNije iznenađujuće što izbor Joea Bidena Moskvi izaziva strah da će Washington izravno osporavati evropske ambicije Rusije. Iako se posljednjih mjeseci administracija Donalda Trumpa usredotočila na povlačenje američkih snaga iz Evrope i izbjegavanje uplitanja u bilo kakve nove sukobe, Kremlj strahuje da će se predsjednik Biden ponovno angažirati u spornim regijama poput zapadnog Balkana u procesu zapadnih integracija, prenosi Istraga.ba.\nLavrov je utvrdio da Daytonski sporazum, kojim je okončan rat u novembru 1995. godine, ne treba mijenjati uprkos “pozivima iz inostranstva”. Moskva je očigledno uznemirena zbog toga što će američki i zvaničnici EU razmatrati ustavne formule koje bi mogle okončati bolnu paralizu u kojoj BiH živi. Mnogi sada već vide da Dayton guši razvoj zemlje i bilo kakve realne izglede za integraciju u EU. Otud i stalna podrška Kremlja prevaziđenom sporazumu. Lavrovljev napad je nesumnjivo bio odgovor na nedavnu Bidenovu izjavu kako napori da se izgradi funkcionalna multietnička BiH ostaju nepotpuni, obavezavši američku administraciju na pomoć u pronalaženju rješenja. Moskva će se i dalje žestoko protiviti približavanju BiH EU, jer bi to moglo ograničiti prodor ruskog ekonomskog utjecaja i političku korupciju.


JE LI DODIK SMIJENIO SAVJETNIKA PERIŠIĆA: Javni servis objavio pa obrisao Perišićev komentar a nema ga ni na listi Dodikovih savjetnika! - Vijest.BA | Vijesti na jednom mjestu\nSavjetnik predsjedavajućeg Predsjedništva BiH Srđan Perišić povodom krivične prijave koju je protiv Milorada Dodika podnio Željko Komšić kazao je da je to pritisak za smjenu Dodika, objavio je portal Insajder a prenio portal RTRS. Komentarišući za Insajder krivičnu prijavu koju je Tužilaštvu BiH Komšić danas podnio protiv Dodika zbog govora koji je predsjedavajući Predsjedništva BiH u nedjelju održao povodom obilježavanja Dana Vojske RS-a, Perišić kaže da je to dokaz “prevelike, gotovo paranoične nervoze Komšića i svih onih koji rade za Britance i njihove službe”.\n“Oni su sve vrijeme blokirali rad Predsjedništva, a ne Dodik koji je govorio da BiH može funkcionisati, ali da treba ići u rješavanje ekonomskih pitanja, poboljšanja života ljudi, podizanja životnog standarda. Međutim, njih to ne interesuje. Oni jedino žele da onemoguće Republiku Srpsku i to preko Dodika tako što će ga blokirati. Ta krivična prijava, možemo slobodno reći, predstavlja i pritisak na Zapad da visoki predstavnik smijeni Dodika ili da mu odredi neke sankcije. Sada se vrši pritisak i na Njemačku, kao i na još neke evropske zemlje, da i oni, kao što su to već uradile Sjedinjene Američke Države i Velika Britanija, podrže Inzka da smijeni Dodika. Sve je usmjereno ka tome kako Dodika otjerati s funkcije člana Predsjedništva BiH. Međutim, oni ne znaju da time ruše BiH, a ne Dodika. Dodik ima gdje da se vrati, on ima Republiku Srpsku koja funkcioniše dok oni sijeku granu na kojoj sjede”, kazao je Perišić. Komentar Srđana Periišića sklonjen je s portala Javbog servsa Republikee Srpske, a zaimljivo Perišićevo ime više se ne nalazi ni na spisku Dodikovo+ih 10 savjetnika.\nKabinet srpskog člana Predsjedništva BiH Milorada Dodika


Drugi deo: Pokretanje digitalne administracije u pravo vreme\nSve više preduzeća shvata da gomilanje papira smanjuje efikasnost, naročito kada je u pitanju računovodstvo. Papirno računovodstvo odlazi u prošlost i sve više preduzeća okreće se digitalnom računovodstvu da bi pojačalo efikasnost.\nU prvom delu naše blog serije objasnili smo kako je pomeranje ka digitalnoj administraciji veliki korak koji će vaše preduzeće odvesti u pravom smeru. U drugom delu, pomoći ćemo vam da odlučite kada je pravo vreme da taj korak preduzmete.\nKada je pravo vreme da započnete prelazak na digitalnu administraciju?\nPrelazak na digitalnu administraciju je prava odluka ukoliko želite da uštedite vreme i besprekorno i bezbedno obavljate sve administrativne procese. Međutim, jako je važno isplanirati ovaj prelazak i pažljivo preduzeti potrebne korake.\nZapočinjanje digitalizacije na samom početku kvartala ili još bolje – nove fiskalne godine ‒ idealno je vreme: sva vaša dokumentacija u okviru kvartala ili fiskalne godine biće pregledna i dostupna. Na taj način štedite vreme i ne rizikujete da propustite određene podatke.\nUvedite administraciju u svoj dnevni red\nVrlo je moguće da administracija nije najbolji deo vašeg poslovanja. Možda i vi, kao i mnogi, odlažete aministrativne procese do poslednjeg trenutka, što vam stvara probleme.\nZbog toga je važno da svake nedelje posvetite dovoljno vremena administraciji. Međutim, s prelaskom na digitalnu administraciju, to vreme će se znatno smanjiti.\nOdaberite digitalno rešenje\nDigitalizacija će čitav poslovni proces učiniti mnogo jednostavnijim i pametnijim. Izaberite softver provajdera za digitalnu administraciju koji će vam pojednostaviti obradu faktura i ponuditi vam automatski finansijski pregled. Banqup je dobar primer softvera koji nudi rešenje za uštedu vremena i energije.\nNastavite da se informišete o digitalnom računovodstvu\nPogledajte treći od četiri dela naše serije i otkrijte koji su sledeći koraci koji će vam omogućiti da u potpunosti pređete na digitalno računovodstvo.


Kakva timčina - Sivić u ekipu uvrstio i svog "džokera"! (SASTAVI) - Sportske.net\nKakva timčina - Sivić u ekipu uvrstio i svog "džokera"! (SASTAVI)\nMlada fudbalska reprezentacija Srbije od 18 časova kreće u pretposlednju borbu za plasman na Evropsko prvenstvo, a selektor Tomislav Sivić napravio je nekoliko iznuđenih promena u sastavu u odnosu na prethodne duele.\nSrbija ima 'najopasniji rezultat' - Miljenici "Grobara" srušili Norvešku!Srbiju čeka krcat "Milenijum", spremna i koreografija!EP - Omladinci u elitnoj rundi kvalifikacija, sa Švedskom za prvo mesto'General' došao da podrži svoje momke!Početak iz snova - Đurđević "načeo" Norvežane u ŠESTOM minutu!\nPrvom utakmicom baraža za plasman na Evropsko prvenstvo u Poljskoj mlada reprezentacija Srbije napada poslednju prepreku na putu ka kontinentalnoj smotri.\nProtivnik "Orlića" biće odabrana selekcija Norveške, a ne treba podsećati na to da aktuelnu generaciju mlade reprezentacije čine momci koji su u prethodne tri godine osvojili svetsko i evropsko zlato.\nSelektor Tomislav Sivić imao je određenih kadrovskih problema pred prvi meč sa Norvežanima pošto nije mogao da računa na povređene Miloša Veljkovića, Marka Grujića i Mihaila Ristića.\nStrateg mlade reprezentacije nagovestio je da će štopera Verdera u timu zameniti fudbaler Zenita Vukašin Jovanović, a evo kakve je još rokade napravio Tomislav Sivić.\nNapomenućemo samo da se selektor opredelio za formaciju sa jednim klasičnim napadačem, a u timu je i povratnik u reprezentaciju Nikola Ninković koji je posle više godina pozvan u nacionalni tim.\nSrbija: Vanja - Gajić, Lazić, Jovanović, Antonov - Maksimović, Lukić - Gaćinović, Sergej, Ninković - Đurđević;\nUtakmica na stadionu u Humskoj počinje u od 18 časova uz direktan prenos na TV Arena Sport.


IZNOS NAJNIŽE PLATE I DALJE NEIZVESTAN Sindikalci za 418, poslodavci bi pristali na 390 KM – Visegradlive.com\nHome / BIH / Republika Srpska / Aktuelnosti RS / IZNOS NAJNIŽE PLATE I DALJE NEIZVESTAN Sindikalci za 418, poslodavci bi pristali na 390 KM\n30. Novembra 2016.\tAktuelnosti RS 372 Views\nDok iz Saveza sindikata RS poručuju da bi najrealnije bilo da to bude 50 odsto prosečne neto plate, poslodavci upozoravaju da bi ih sve preko 390 KM oteralo u propast. Po svemu sudeći, konačni sud daće Vlada RS iz koje, međutim, još ne pominju nikakvu cifru.\nPodsetimo, socijalni partneri su nakon zajedničkog sastanka, 15. novembra, saopštili da će stručni tim na osnovu ekonomskih pokazatelja u roku od sedam dana da utvrdi koliko bi trebalo da iznosi najniža plata, što se, međutim, još nije desilo. Svi se slažu da je došlo vreme da ona bude povećana, ali se stavovi socijalnih partnera razlikuju u pogledu iznosa povećanja.\nMinistar rada i boračko – invalidske zaštite RS Milenko Savanović kaže da će, u slučaju da sindikalci i poslodavci ne uspeju da se dogovore, Vlada RS do kraja godine odrediti koliko će iznositi najniža plata.\n– Radna grupa je do sada imala dva sastanka, ali rešenje o iznosu najniže plate još nije na vidiku. Naime, poslodavci i sindikalci imaju različite stavove o tome, tako da pregovori idu teško. I jedni i drugi imaju argumente koji su za njih opravdani. Ako ni u narednom periodu ne bude pomaka u pregovorima, Vlada RS će odrediti iznos najniže plate – kaže Savanović.\nU Savezu sindikata RS ističu da ekonomski parametri ukazuju na to da su stvoreni uslovi za povećanje najniže plate.\n– Reč je o rastu industrijske proizvodnje, BDP, troškova života. Ovo pitanje do kraja godine moraće biti rešeno ili za pregovaračkim stolom ili će Vlada dati završnu reč. Pregovori jesu teški, kao što je slučaj kad god se radi o novcu – kaže predsednica Ranka Mišić.\nPoslodavci ističu da najniža plata u većini zemalja EU i država okruženja iznosi do 45 odsto prosečne plate. Po ovoj računici, minimalac u RS bio bi veći za nepunih sedam KM, s obzirom na to da je prosečna plata u oktobru iznosila 837 KM.\n– Ekonomski pokazatelji ukazuju na to da postoji osnov samo za blago povećanje. U slučaju nekog većeg rasta najniže plate, poslodavci bi zapali u velike probleme – ističe predsednik Unije udruženja poslodavaca RS Dragutin Škrebić.\nPrevious TURISTIČKA ATRAKCIJA “Burinke” će ponovo da plove rekom Drinom\nNext Putovanje kroz jedan grad i jedno vreme\n10. Maja 2017.\t25,589\n5. Februara 2017.\t6,736


SELAKOVIĆ: Stati na put rasnoj i verskoj diskriminaciji\nOtklanjanje posledica oduzimanja imovine žrtvama holokausta\nmilica jeremic\t 10.02.2016. 13:50h 07:42h\nOtklanjanje posledica oduzimanja imovine žrtvama holokausta koje nemaju živih zakonskih naslednika doprineće većem razumevanju ljudskih prava, što je od suštinskog značaja za borbu i sprečavanje rasne i verske diskriminacije, poručio je danas ministar pravde Nikola Selaković.\nSKUPŠTINA O HOLOKAUSTU: Raspravljali o Nediću a podržali zakon o imovini jevrejskih žrtava\n"Donošenjem ovakvog jednog zakona Srbije, Vlada Srbije i Skupština Srbije jasno stavljaju do znanja koji je stav države i naroda prema određenim nemilim, mračnim i ružnim dešavanjima u našoj prošlosti, naročito u vreme neprijateljske okupacije i naročito kao posledica kvislinškog režima na teritoriji sadašnje centralne Srbije i Banata", rekao je Selaković.\nOn je na početku skupštinske rasprave o predloženom zakonu o otklanjanju posledica oduzimanja imovine žrtvama holokausta koje nemaju živih zakonskih naslednika istakao da se donošenjem tog zakona zaokružuje zakonodavni okviru u oblasti vraćanja oduzete imovine.\nUsvajanje tog zakona, prema njegovim rečima, predviđeno je Nacionalnim programom za usvajanje pravnih tekovina EU i godišnjm planom rada Vlade Srbije za 2016. godinu.\n"Pored svega onoga što predstavlja pravni osnov za donošenje ovog zakona postoji nešto što može da se nazove moralnom obavezom, koja ojačava antifašistički identitet našeg naroda i države, neka vrsta obaveza prema pripadnicima jevrejskog naroda koji su život i dela posvetili našoj Srbiji", istakao je ministar pravde.\nZakon, prema njegovim rečima, na sveobuhvatan način uređuje pitanje otklanjanja posledica oduzimanje imovine, određuje uslove, način i postupak vraćanja imovine i vraćanja oduzete imovine koja je u vreme oduzimanja bila u funkciji Jevrejske zajednice.\n"Vraćenajm imovine se otklanja svaka neizvesnost u pogledu sudbine oduzete imovine", istakao je Selaković.


Izložba Vladimira Mojsilovića: “mali građanski Razgovori u rukavicama”\nUrban BUG :: Magazin :: Art Area :: Izložba Vladimira Mojsilovića: “mali građanski Razgovori u rukavicama”\nU petak 19. oktobra sa početkom u 19 časova, u Galeriji Narodne banke Srbije na Slaviji (Nemanjina 17), otvara se izložba slika Vladimira Mojsilovića, koja će trajati do 27. oktobra 2018.\n“mali građanski Razgovori u rukavicama”\n#NBS Ljubaznošću gospođe Jorgovanke Tabaković\n#mržnja #emocija #facebook #srbija #tuđe slobode #nbs #r$d #obračun #likovna umetnost #wien #performing art #sex #coitoergosum #mojsije #kidfriendly #art\n“Izložba Vladimira Mojsilovića smeštena je u galerijski prostor Narodne banke. Veza ove postavke sa mestom izlaganja, nije slučajna. Mojsilovića je i ranije zanimao odnos između ekonomsko-političke aktuelnosti i vizuelnih komunikacija. Ova relacija zapravo predstavlja vrstu manirističke zagonetke koja od publike traži odgovor: Da li ove slike predstavljaju društvenu kritiku, političku ironiju ili državnu propagandu?”\nIz teksta Marka Kostića\nAutor predstavlja petnaest slikarskih dela većeg formata, koja zatvaraju jedan višegodišnji opus. Ljubaznošću Wiener Städitsche kolekcije, javnost će biti u prilici da vidi delo “Carbon”, koje se nalazi u okviru ove znamenite zbirke savremene srpske i svetske umetnosti . Stručna javnost i publika imaće prostor da se obračuna sa umetnikom u “malom građanskom Razgovoru u rukavicama” . U tradicionalnoj narodnoj punk atmosferi, uz koncert benda “EmployeD”, u Galeriji veličanstvenog monetarnog hrama Narodne Banke Srbije na Slaviji, Mojsilović će svojim građanskim scenskim nastupom, otvoriti izložbu u svilenim, kao i Građanskim rukavicama od 12 oz (unci), uz bogat koktel i ketering za proletarijat i prekarijat.\nIzložba je promocija Facebook monografije u pokušaju, publikacije u formi luksuznog kataloga-fanzina, koji je posledica javnog razgovora sa kolegama, kritičarima, predstavnicima suprotstavljenih političkih pozicija na ovoj društvenoj mreži.\nVladimir Mojsilović je slikar, grafičar, MA likovnih umetnosti, AUNS, Predsednik Odbora za propagandu i informisanje Fondacije Narodnog muzeja u Beogradu. Njegovi radovi nalaze se , između ostalih, u Wiener Städitsche i Zepter kolekciji, Shadow Museum zbirci.


Foto: Marina Lystseva / Tanjug/AP\nUkupno sedmoro ljudi poginulo je kada se srušio transportni avion "An-12" u Irkutskoj oblasti na istoku Sibira, saopšteno je iz pres-službe ruskog Ministarstva za vanredne situacije.\n"Prema konkretnim podacima, u avionu je bilo sedmoro ljudi", navodi se u saopštenju.\nIzvor ruske agencije ističe da su u avionu bili samo članovi posade i da niko nije preživeo.\nPortparol hitnih službi saopštio je ranije da se avion srušio nakon što je nestao tokom leta od Jakutska ka Irkutsku, preneo je Tanjug.\n"U 14:45, kargo avion An-12 nestao je sa radara dok se pripremao za sletanje, sedam kilometara od Irkutska u zoni naselja Pivovarika. Prema preliminarnim podacima, u avionu se nalazilo osam osoba", saopštilo je ministarstvo za vanredne situacije.\nKao mogući uzrok rušenja aviona razmatra se greška pilota tokom drugog pokušaja sletanja i tehnički kvar, rekli su iz izvora u vazduhoplovstvu.\nSRUŠIO SE RUSKI AVION ZA GAŠENJE POŽARA Nesreća u Turskoj, nema preživelih (VIDEO)


Italija od ponedjeljka provodi testiranja na antitijela u krvi\nItalijanski specijalni komesar za koronavirus Domenico Arcuri izjavio je da će testovi na antitijela u krvi početi u ponedjeljak, skupa s postepenim ublažavanjem italijanskih dvomjesečnih restriktivnih mjera.\nArcuri je to nazvao novim izazovom i “ono što je svima sada jasno, mi ne znamo koliko će to potrajati”.\nVlada je saopćila da će provesti prvih 150.000 testova na antitijela u krvi među stanovništvom počevši od ponedjeljka. Još nazalnih testova distribuirano je širom zemlje, u nastojanju da se identifikuju i izoliraju pozitivni slučajevi.\nKrvni i nazalni testovi imaju za cilj omogućiti uvid u to gdje se virus širi, i na šta će se usmjeriti nova testiranja.\nArcuri je kazao da će maske biti podijeljene ljudima koji se voze u gradskom saobraćaju, za koji se očekuje da bude ponovo pokrenut dok se proizvodni i građevinski sektori postepeno lišavaju mjera blokade. Prodavnice, restorani, barovi i kulturne institucije kao što su muzeji ostat će zatvoreni do 18. maja.\nItalija je otvorila parkove i dopustila obavljanje sahrana kojima maksimalno prisustvuje 15 ljudi. Pojedinci moraju poštovati pravila društvenog distanciranja, prenosi Associated Press.


Vest je da je sve bliže rušenju rekorda Rodžera Federera po broju sedmica na vrhu, što bi trebalo da se dogodi 8. marta naredne godine, ali i pored toga Novak “nišani” druge poduhvate.\nNovak, Federer, Nadal\nOve sedmice se izjednačio sa Rafaelom Nadalom po broju provedenih nedelja na čelu ATP liste, gledajući samo doba duže od 30 godina.\nSrpski as je 68. put od svoje 291. nedelje na samom teniskom vrhu računajući period kada je ušao u četvrtu deceniju, pa će i taj rekord srušiti za manje od sedam dana.\nGledajući samo taj statistički podatak, Federer je daleko iza Nadala i Đokovića sa 25. nedelja.\nKada sruši Federerov rekord po ukupnom broju nedelja na vrhu, Novaku će ostati samo još jedan – trofeji na Grend slemovima.\nTrenutno je na 17, odnosno tri manje od Federera i Nadala.


Vesti online / Vesti / Srbija / Prljavi rat besni Srbijom\nPrljavi rat besni Srbijom\nPredsednički izbori nisu raspisani, a predizborna groznica uveliko trese Srbiju. Budući predsednički kandidati svakodnevno se promovišu širom zemlje, vrte se reklamni spotovi, a mediji su krcati političkim prepucavanjem.\nPoslati Vučića u istoriju: Vuk Jeremić\nCentralno mesto zauzimaju međusobne optužbe, a u opštem političkom metežu na delu je ne samo zakulisna trgovina funkcijama premijera Aleksandra Vučića i predsednika Tomislava Nikolića, već i partijske pretumbacije nezadovoljnika i osipanje stranaka, pa deluje da sledi do sada naprljaviji rat za glasove.\nPosle Vučića i bivšeg šefa diplomatije Vuka Jeremića, beogradskim skupom početak kampanje označio je i bivši zaštitnik građana Saša Janković. On je optužio ljude iz vlasti za kupovinu lažnih diploma, isterivanje mladih iz zemlje, tajne ugovore i tabloidne laži. Rekao je i da vlast preti ratom koji sama priziva, jer drugo ne zna.\n* Srbija monarhija, Vučića za kralja\n* Strani mediji o Vučićevoj kandidaturi\n* "Došlo je do raskola u SNS-u"\nPremijeru Oskar za glumu\n- Koštaće ih životi iz helikoptera, i velikih poplava - obećao je Janković vlastima za koje kaže da na pregovorima o Kosovu u Briselu obećavaju i što im se ne traži, a u Srbiji demonstriraju silu i moć.\nU osvrtu na Vučićev reklamni spot u avionu, ocenio je da premijer preti kako će padati avioni s neba ako ne postane predsednik. Još oštriji je bio bivši šef diplomatije Vuk Jeremić koji je na skupu u Gornjem Milanovcu, Vučića optužio za zloupotrebu državnih resursa radi snimanja spota u avionu, naglasivši da diktatori imaju tendenciju da sebe izjednačavaju sa državom i narodom.\n- Pitaju me koliko trošim na kampanju, a sve me je do sada me koštalo manje od iznajmljivanja aviona, ako ga je uopšte platio. A, možda je Er Srbija naterana da mu da avion, što je verovatno slučaj - istakao je Jeremić i ocenio da Vučić glumi ne samo u spotu, već i na konferencijama za medije i u vladi, pa mu treba dati Oskara za sporednu ulogu i poslati ga u istoriju.\nNa opasku Jeremića da je Vučić "sve nervozniji i agresivniji jer ne može da pobedi u prvom krugu" hitro je reagovao funkcioner SNS Milenko Jovanov.\nUzvratio je da Jeremić pokazuje nervozu, mržnju i frustraciju i preti da će posle izbora upasti u Republičku izbornu komisiju.\nOgledalo haotične političke scene su tabloidi pod kontrolom vlasti koji juče nisu znali da li je meta njihovih napada Tomislav Nikolić koji "ucenjuje" premijera, ili opozicioni kandidati. Tako su se na njihovim naslovnicama našli napisi da Nikolić traži ne samo funkcije već i dve vile na Dedinju, a Vuk Jeremić "sprema rat". Prenose i optužbe SNS na račun Jankovića da je "pion tajkuna i lažovčina", a za Nikolića da "hoće Vučiću da skine glavu".\nVlastima smeta mrtvo dete\nSNS je uzvratio i Saši Jankoviću preko partijskog i funkcionera MUP-a Biljane Popović - Ivković. Ona ga je optužila da je na skupu u Beogradu zloupotrebio majku Alekse Jankovića koji je tragično stradao kao žrtva vršnjačkog nasilja, jer je tada bio zaštitnik građana i dužan je da zna činjenice o ovom tragičnom slučaju. Međutim Aleksina majka Dragana Janković je na skupu rekla da je zaštitnik bio jedini koji joj je pomogao. Ona je istakla da je sa smrću sina sahranila strah i došla uprkos "dobronamernim savetima" da to ne čini.\nVučić izbacio Tomu iz aviona\nAleksandar Vučić izjavio je da je predizborni spot snimljen pre 25 dana i da je imao dve verzije: jednu po kojoj je on kandidat i drugu po kojoj bi se podržala kandidatura Tomislava Nikolića.\nVučić je istakao da je spot konačno izmontiran nakon sednice Glavnog odbora SNS-a na kojoj je odlučeno da on bude kandidat.\nČeda i Boris zaćutali\nO kanidatima se još nisu izjasnili ni SDS Borisa Tadića, ni LDP Čedomira Jovanovića. Obe partije se zalažu za jednog kandidata opozicije, a analitičari prognoziraju da bi odluka o podršci nekom od opozicionih predsedničkih kandidata mogla da izazove podele i u njihovim partijskim taborima.\n- To nije novi avion. Iznajmljen je stari i koštao je između 200 i 400 evra - rekao je Vučić koji tvrdi da je to mnogo manje u odnosu na ostale kandidate.\nNovinari su premijeru rekli da je spot objavljen na Fejsbuku pre završene sednice Glavnog odbora, ali je Vučić odgovorio da to nije tačno i dodao da će spot biti plaćen tek kad izbori budu raspisani od novca koji SNS-u zakonski pripada iz budžeta.\nOtišlo troje poslanika\nOpozicioni pokret Dosta je bilo još javno nije podržao nijednog kandidata iako se očekuje da to bude Vuk Jeremić. Posledica je da ih je napustilo troje poslanika kojima je zasmetalo što se "ignoriše mišljenje članstva i odugovlači sa odlukom kako će DJB nastupiti na predstojećim izborima". Iako su govorili o demokratičnosti, novinarima nisu dozvolili da postavljaju pitanja.\nLider DJB Saša radulović oprostio se s njima preko vikenda i poželeo im sve najbolje.\n- Izgleda da smo mi nekim strankama i kampanjama mnogo veći problem od SNS-a i Vučića. Nakon jednomesečnog opsedanja i rovarenja po našoj organizaciji u režiji jedne kampanje naša poruka je:"Dosta je bilo". Kome srce nije u DJB, ne treba da truje DJB zbog toga. Treba da ode tamo gde mu je srce i da svoj doprinos. Trovanje nije doprinos - poručio je Radulović i zakazao skupštinu stranke za 4. mart.\nRevolt zbog podrške Vučiću\nOdluka Ivice Dačića i Glavnog odbora socijalista da na predstojećim predsedničkim izborima podrže Aleksandra Vučića, umesto da izađu sa svojim kandidatom, izazvala je velike potrese u opštinskim odborima ove stranke, saznaju "Vesti".\nPrema rečima nekih od članova GO koji su zaduženi da direktivu prenesu lokalnim funkcionerima, odluka je izazvala žestoke otpore i izazvala čak i kontraefekat. Prema prvim reakcijama, gotovo cela istočna Srbija je protiv, a slična situacija je u Kraljevu, Čačku, Kragujevcu... Dodatni revolt izazvala je i interna instrukcija da i socijalisti organizuju takozvane skupove podrške Vučiću kao zajedničkom kandidatu vladajuće koalicije, što su neki od lokalnih socijalista otvoreno odbili uz poruku: "neka mu to organizuju njegovi".\nReakcija sa lokalnog nivoa ne čudi, jer su prema sopstvenim rečima socijalisti još od 2012. godine bili izloženi žestokom progonu naprednjaka, istiskivani su iz vlasti i izbacivani sa funkcija u javnim preduzećima, a nisu bili retki ni fizički nasrtaji.\nNa društvenim mrežama kruži deo intervjua Ivice Dačića od pre četiri godine kada je za beogradski "Nedeljnik" izjavio da će se 2017. godine sigurno kandidovati za predsednika.\n"SPS mora da ima svog kandidata. Urušavanje stranke počelo je kada je Slobodan Milošević odlučio da podrži Šešelja, a zabranio Mrkonjiću da se kandiduje", rekao je tada lider socijalista.\nArgumenti članova Glavnog odbora da "druge alternative nije bilo i da je Vučić jedini kandidat vladajuće opozicije koji može da pobedi", a time i socijalistima produži boravak na vlasti, nisu naišli na plodno tle, jer se kao kontraargument čuje da su "ovi sto puta gori i od žutih".\nU partiji zato strahuju da bi njihovi dosadašnji birači, ali i lokalni funkcioneri na izborima mogli da se okrenu opozicionim kandidatima, prvenstveno Vuku Jeremiću, ili Tomislavu Nikoliću, ukoliko se kandiduje.\nSRBIJA Razbijeni idu na Vučića


Protest u Oslu zbog dodele nagrade EU\nČetvrtak, 05. maj/svibanj 2016, 23:57 CET\nNajmanje 1.000 članova levičarskih i grupa za zaštitu ljudskih prava izašlo je u nedelju na ulice Osla, u znak protesta zbog dodele Nobelove nagrade za mir Evropskoj uniji koja se održava u ponedeljak.\nOko 50 organizacija učestvovalo je u šetnji noseći upaljene baklje, želeći da pokažu da EU i dalje održava velike vojne snage, iako ljudi pate zbog teške ekonomske situacije.\n"Alfred Nobel je rekao da nagradu treba da dobiju oni koji se bore za razoružavanje. EU to ne radi. Ona je jedan od najvećih proizvođača oružja na svetu", rekla je predstavnica jedne od organizacija, učesnica protesta.\nDodela Nobelove nagrade za mir Evropskoj uniji izazvala je mnoge polemike i kritike.\n09 decembar/prosinac 2012\n19:12 Protest u Oslu zbog dodele nagrade EU\n19:10 Poljska: Deset ljudi umrlo tokom vikenda na mrazu\n18:36 Sirija: Devet sudija i tužilaca prešlo na stranu pobunjenika\n18:34 Iran pokrenuo svoj Youtube\n18:32 Zaštitnik prava građana: Broj pritužbi u Srbiji povećan za 30 odsto\n16:59 Deset mrtvih na protestu u Južnom Sudanu\n16:57 Madrid: Protest zbog najavljenih promena u zdravstvu\n15:51 Šef tima Beograda ne očekuje probleme u primeni dogovora o prelazima\n15:49 Netanjahu: Hamas želi da uništi Izrael\n15:11 Crna Gora: Paroh barski pozvan na saslušanje\n15:04 SDA: Budimir treba da smeni Nikšića\n15:01 Ruske i američke diplomate na sastanku o Siriji\n14:59 Ubijen jedan od vođa Al Kaide u Pakistanu\n14:44 Van Rompej: Želimo da Evropa ponovo bude simbol nade\n14:01 BiH: Najviše žalbi ombudsmanu zbog kršenja građanskih i političkih prava\n13:57 Azarov ponovo nominovan za premijera Ukrajine\n13:36 LDP podneo prijavu protiv ministra pravde Srbije\n13:29 Sirija: Bombardovanja u blizini Damaska i Alepa\n12:45 Premijer Nikšić: Rebalans budžeta u prvom kvartalu 2013.\n12:40 Srbija: Zabrinutost zbog teškog položaja Roma u društvu\n12:25 Princ Vilijam nagradio Đokovića za humanost\n11:03 Sneg otežava saobraćaj u regiji\n10:24 Češka: Troje ljudi umrlo od hladnoće\n09:44 Čavezu se vratila bolest, odredio naslednika za svaki slučaj\n09:23 Međunarodni dan borbe protiv korupcije\n09:21 Premijer Italije namerava da podnese ostavku\n09:18 U Rumuniji se održavaju parlamentarni izbori\n09:11 Egipat: Predsednik poništio sporni dekret\n08:58 Konferencija o klimi: Protokol iz Kjota produžen do 2020.\n08:56 Tajfun Bofa opet preti Filipinima


Rodna ravnopravnost važna stavka u budžetu za 2016. godinu\nSrbija će u planiranju budžeta za 2016. godinu posebnu pažnju posvetiti rodnoj ravnopravnosti, izjavila je šefica Koordinacionog tela za rodnu ravnopravnost i potpredsednica Vlade Srbije Zorana Mihajlović.\nNa otvaranju seminara o pravljenju rodno odgovrnog budžeta, ministarka Mihajlović, rekla je da bi bilo pogrešno da se rodno odgovoran budžet tumači kao "ženski budžet", već da je to budžet koji će u projektnom delu poštovati potrebe određenog pola.\nMinistarka Mihajlović je navodeći primer, rekla da se u jednoj loklanoj samoupravi odvaja novac za podsticaje u poljoprivredi (za stočarstvo) i to je praktično odvajanje za muškarce koji vode gazdinstvo i zapitala se zašto deo koji bi se mogao opredeliti za povrtarstvo ne bi omogućio da budu radno zastupljene i žene.\nOna je ukazala da je Srbija pitanje rodne ravnopravnosti podigla na viši nivo, i da je formirano Kordinaciono telo za to. "Važno da se izborimo sa rodnom neravnopravnošću, sa svim predrasudama i stereotipima u društvu i da ispravimo sve greške kako bi sistem funkcionisao", dodala je Mihajlović.\nPomoćnica ministra finansija, Mirjana Ćojbašić, navela je da će Ministarstvo podržati uvođenje principa rodne ravnopravnosti tako što će budžetski korisnici u svojim predlozima finansijskih planova u najmanje jednom programu iskazati rodno osetljiv cilj i indikator.\nPredstavnica Ujedinjenih nacija (UN Women), Asja Verbanova, navela je da je cilj da se novac efikasno raspodeli poštujući rodnu strukturu.\nIzvor: Vebsajt Beta, 25.05.2015.


FoNet portal :: Pretraga / tagId=29799\nTag: bujanovac, Pogodaka: 23\nOpštinskoj izbornoj komisiji u Bujanovcu prigovor zbog nepravilnosti prilikom ponovljenog glasanja na biračkom mestu broj 6 u Osnovnoj školi “Muharem Kadriu” u Velikom Trnovcu podneo je Opštinski odbor SPS, saznaje FoNet.\nIzbori još nisu gotovi\nRepublička izborna komisija raspisala je danas ponovljene parlamentarne izbore u Velikom Trnovcu, u opštini Bujanovac, za 28. april.\nSporazum sa Albancima\nMinistarstvo za ljudska i manjinska prava i društveni dijalog, u saradnji sa Koordinacionim telom Vlade Srbije za Preševo, Bujanovac i Medveđa, organizavalo je danas u Bujanovcu drugi po redu društveni dijalog u vezi sa Planom od sedam tačaka na temu integracija Albanaca u državne institucije.\nMinstarstvo unutrašnjih poslova saopštilo je danas da su, u saradnji sa Bezbednosno-informativnom agencijom, uhapsili A. Dž. (1984), J. P. (1957) i R. A. (1982), zaposlene u Opštini Bujanovac, zbog sumnje da su učinili krivično delo zloupotreba službenog položaja.\nOtvoreno pismo zbog tužioca\nOsnovno tužilaštvo u Vranju odbacilo prijavu novinara iz Bujanovca Jetona Ismailija zbog pretnji njegovoj porodici, a rešenje je čuvano u fioci godinu dana, objavio je danas portal Jugpres, navodeći da je Ismaili na to u otvorenom pismu ukazao državnom vrhu, medijskim organizacijama i diplomatskim predstavništvima.\nNa trgu Karađorđa Petrovića u centru Bujanovca večeras je uz prisustvo velikog broja građana proslavljeno Badnje veče.


Tefal FV1243E0 pegla cena, cene Srbija, prodaja Beograd Novi Sad Niš\nTefal FV1243E0 pegla cene\nEPonuda nije internet prodavnica već Vam omogućava da brzo i lako nađete Tefal FV1243E0 pegla po najjeftinijoj ceni. Naš cilj je da kupci budu što bolje informisani o ponudi Tefal pegla FV1243E0 na tržištu Srbije. Vrlo lako nalazite željeni proizvod za kategoriju Pegle cene, ne morate da lutate od sajta do sajta za Tefal Pegle, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tefal FV1243E0 pegla sa PRODAVCEM. EPonuda ne može da garantuje potpunu tačnost specifikacije i slika za Tefal FV1243E0 pegla. Pre kupovine, podatke za Tefal pegla FV1243E0 proverite na sajtu PROIZVOĐAČA.


Politika\t26.09.2018 23:15\nNe možemo da prekinemo štrajk jer nismo dobili ništa konkretno, kažu sindikalci posle razgovora s predstavnicima ministarstava prosvete, finansija i državne uprave\nŠtrajk u školama se nastavlja, časovi će biti skraćeni na pola sata bar do četvrtka, 4. oktobra, za kada je zakazan novi sastanak predstavnika sindikata i resornih ministarstava.\nOvo je, u najkraćem, bilans sastanka predstavnika ministarstava prosvete, državne uprave i finansija s predsednicima sindikata obrazovanja. Kako su nam rekli Jasna Janković, iz Unije sindikata prosvetnih radnika, i Tomislav Živanović, iz Granskog sindikata „Nezavisnost”, pregovori se nastavljaju, ali skoro dvočasovni sastanak nije doneo konkretne rezultate.\nJasna Janković kaže da će škole biti u štrajku sve dok ne budu donesene pisane odluke u vezi sa zahtevima sindikata. Zadovoljni smo kako je ministarstvo finansija predstavilo položaj prosvete u razgovoru s predstavnicima MMF-a, komentariše sastanak Jankovićeva i objašnjava da je ministarstvo predočilo predstavnicima Fonda da zaposleni u prosveti moraju da budu u boljem položaju nego do sada. „To je za nas korak napred, mada je MMF taj koji će razrezati kolač”, kaže Jankovićeva.\nI Tomislav Živanović ističe da se predstavnici ministarstava nisu izjašnjavali o konkretnim zahtevima sindikata i da to neće biti moguće do sledećeg četvrtka, kada budu završeni pregovori sa Međunarodnim monetarnim fondom. Mi smo se saglasili da ne iznosimo nikakve detalje dok se ne budu znale osnovica i količina novca namenjenog za plate u javnim službama, rekao nam je Živanović. Tek posle toga trebalo bi da bude razrađen sistem platnih razreda i napredovanja. Ali na osnovu dosadašnjih pregovora ne možemo da prekinemo štrajk, jer nismo dobili ništa konkretno. Sada pokušavamo da pronađemo model koji će biti prihvatljiv za sve zaposlene, ali smo svesni da ne možemo da idemo protiv vlade i ministarstava rušenjem sistema obrazovanja, kaže predstavnik „Nezavisnosti”. Napominje da su pregovori zasnovani na kompromisu kao rešenju: „To rešenje neće biti ni na jednoj ni na drugoj strani, nego između”.\nSindikalci procenjuju da se u više od hiljadu škola nastava odvija uz skraćene časove.


Nastavak vakcinacije građana koji nisu prijavljeni | Boom93\nNastavak vakcinacije građana koji nisu prijavljeni\nOd danas se na punktovima Doma zdravlja Požarevac nastavlja vakcinacija protiv koronavirusa za građane koji se prethodno nisu prijavili preko portala eUprave, potvrdila je za Boom93 zamenik direktora ove ustanove Svetlana Nikolić Acić.\n“Nastavlja se vakcinacija, a trenutno imamo sve vakcine koje su odobrene, tako da građani mogu da biraju koju vakcinu žele da prime”, navela je Nikolić Acić.\nPodsetimo, vakcinacija bez prijave nije vršena tokom prethodnog vikenda zbog praznika, a tada su vakcinisani samo građani koji su imali zakazani termin za vakcinaciju.\nOd danas se na svim punktovima nastavlja vakcinacija građana bez prijave.\nOznakebez prijave Dom zdravlja Požarevac Požarevac vakcinacija\nVučić: Isplata državne pomoći gradjanima i privredi počinje 6. maja\nCrveni krst nastavio tradiciju podele uskršnjih jaja


МОСКВА УПОЗОРАВА: Интензивирано је стварање велике Албаније\nMOSKVA UPOZORAVA: Intenzivirano je stvaranje velike Albanije\n18-04-2019 18:00 Svet Planeta\nRusija je pozvala zapadne partnere Albanije da konačno reaguju na "očigledne albanskocentrične težnje" Tirane.\nVladimir Putin (Jutjub)\nMinistarstvo je u saopštenju ocenilo da "zapadni pokrovitelji Tirane nastavljaju da se pretvaraju da ne primećuju aktivne ''velikoalbanske'' aspiracije".\nRusko ministarstvo, s druge strane, navodi da ne može da ignoriše "niz koraka koje preduzima aktuelno albansko rukovodstvo, u vezi sa konsolidacijom ''albanskog faktora'' u sklopu regionalne politike Tirane".\n- Realizaciju tog plana, albanski premijer povezao je sa unutrašnjopolitičkom i spoljnopolitičkom debatom oko moguće korekcije granice pokrajine, odnosno u okviru procesa dijaloga posredstvom EU s ciljem postizanja odgovarajućeg rešenja između Beograda i Prištine - navodi se u saopštenju.\nČini se, ocenjuje rusko ministarstvo, da u Tirani misle da postizanje takvog sporazuma između Beograda i Prištine predstavlja pretpostavku za dalje sprovođenje zloglasnog "''plana A".\nZbog čega je Iran peta vojna sila na svetu ptočitajte OVDE.


Izbori za Evropski parlament: U Hrvatskoj pobedila ultradesničarka\nTelegraf\t27.05.2019 14:25\nHrvatska ultradesničarka Ruža Tomašić, poznata po antisrpskim stavovima, ponovo je na izborima za Evropski parlament u Hrvatskoj osvojila najviše glasova.\nHrvatska ultradesničarka Ruža Tomašić, poznata po antisrpskim stavovima, ponovo je na izborima za Evropski parlament u Hrvatskoj, kao i na onima 2014. godine, osvojila najviše glasova birača, a lista Samostalne demokratske srpske stranke (SDS S) ostala je ispod izbornog praga.\nHina prenosi da je, prema privremenim rezultatima Državne izborne komisije (DIP) nakon prebrojanih glasova sa 99,25 odsto biračkih mesta, Tomašićeva osvojila 69.167 glasova, odnosno 76,56 odsto onih koji su dati listi Hrvatskih suverenista.\nNavodi se da je vladajuća Hrvatska demokratska zajednica (HDZ) dobila 22,70 odsto glasova, što je lošiji rezultat nego pre pet godina, kada je HDZ, doduše u koaliciji u kojoj je tada bila i Tomašićeva, osvojio 41,42 odsto glasova.\nNavodi se da su treći po rezultatu Hrvatski suverenisti Tomašićeve sa 8,49 odsto, Nezavisna lista Mislava Kolakušića osvojila je 7,87 odsto, Živi zid 5,67 odsto, a Amsterdamska koalicija 5,22 odsto glasova.\nSDSS ISPOD CENZUSA, NEĆE IMATI POSLANIKE\nLista Samostalne demokratske srpske stranke (SDS S) ostala je ispod izbornog praga na izborima za Evropski parlament u Hrvatskoj, a predsednik stranke i nosilac njene liste na ovim izborima Milorad Pupovac poručio je u nedelju kako je zadovoljan kampanjom i rezultatima, ocenivši da je SDS S postigao vidljivost koju nije imao, kao i političke ciljeve koje do sada nije uspevao da postigne.\nHina prenosi da je Pupovac kazao da je SDS S ojačao biračko telo uprkos odlasku ljudi iz Hrvatske i smrtnosti, kao i da su na oko 95 odsto biračkih mesta rezultati za SDS S bili bolji nego na prethodnim evropskim izborima pet godina.\nU novom sazivu Evropskog parlamenta naći se po četiri poslanika vladajuće Hrvatske demokratske zajednice (HDZ) i vodeće opozicione Socijaldemokratske partije (SDP) Hrvatske, u Brisel se vraća ultradesničarka sa liste Hrvatskih suverenista Ruža Tomašić, poznata po antisrpskim stavovima, koja je osvojila najviše preferencijalnih glasova, a po jednog evropaslanika imaće i Nezavisna lista Mislava Kolakušića, Živi zid i Amsterdamska koalicija.